Na graničnim prijelazima na području FBiH danas samo 14 putnika\nNaslovnica VIJESTI BiH Na graničnim prijelazima na području FBiH danas samo 14 putnika\nZaključno sa 12. aprilom federalni sanitarni inspektori na graničnim prijelazima izdali su ukupno 24.884 rješenja o stavljanju putnika/osoba pod zdravstveni nadzor/ograničenom kretanju/izolaciji na period od 14 dana.\nZa kategorije osobe koje su izuzete iz Naredbe Federalnog štaba civilne zaštite – vozači, teško oboljele osobe u medicinskom transportu, osobe u pograničnom kretanju i prekogranični radnici, federalni sanitarni inspektori na graničnim prijelazima su izdali 22 rješenja o mjerama izolacije, saopćeno je iz Federalne uprave za inspekcijske poslove.\nIstaknuto je također da je promet putnika značajno smanjen, te je danas na granične prijelaze na kojima sanitarnu kontrolu putnika vrše federalni inspektori ušlo samo 14 osoba.\nPo donošenju Odluke Vlade FBiH o mjerama neposredne kontrole određenih proizvoda i usluga od interesa za FBiH kojom je određeno utvrđivanje marži u trgovini (kalkulativne cijene) za naftne derivate, dežurni tim federalnog tržišnog inspektorata je i tokom dana vršio inspekcijske nadzore benzinskih pumpi, ali i drugih prodajnih objekata.\nIzvršeno je do sada sedam inspekcijskih nadzora, tri kontrolna nadzora, kojom prilikom je utvrđeno sedam prekršaja, što podrazumijeva podnošenje sedam prekršajnih naloga u iznosu od 8.000 KM. U kontrolama nije utvrđeno nepoštivanje Odluke Vlade FBIH o propisivanju mjera neposredne kontrole cijena na području FBiH.\nPrethodni članakTurković pisala Mađarskoj i EU: Cijenimo pomoć, ali je korisnija ako se pruži svima u BiH\nSljedeći članakTri osobe iz Čitluka pozitivne na koronavirus, testirano 77 uzoraka u SKB Mostar


Inicijativa za prava osoba sa mentalnim invaliditetom MDRI-S i Udruženje građanki FemPlatz Vas pozivaju na dvodnevnu obuku o sprečavanju nasilja nad ženama sa invaliditetom u rezidencijalnim ustanovama, koju ćemo realizovati 22-23.februara 2020. godine u Nišu.\nOrganizator pokriva troškove puta i smeštaja za učesnike/ce van Niša, kao i sve ostale troškove organizacije seminara. Moguće je da iz jedne organizacije obuci prisustvuju dve osobe, ukoliko procenite da je to potrebno za unapređivanje vašeg daljeg rada u ovoj oblasti.\nMolimo Vas da popunite kratku prijavnu tabelu i pošaljete nam na email adresu prijava.mdri.serbia@gmail.com do 17. februara 2020. godine.\nSve detalje oko mesta održavanja seminara, tehničke informacije, program rada kao i detalje o refundaciji putnih troškova poslaćemo nakon prijave.\nObuku realizujemo u okviru projekta „Pristupačnost usluga ženama sa invaliditetom koje su preživele nasilje u rezidencijalnim ustanovama“ koju podržava Fond Ujedinjenih nacija za suzbijanje nasilja nad ženama.


Srpski klubovi kreću u borbu za evropska takmičenja u drugoj nedelji jula - Sportske.net\nSrpski klubovi kreću u borbu za evropska takmičenja u drugoj nedelji jula\nSrpski predstavnici u Evropi startovaće i naredne godine od prvog kola kvalifikacija. Evo kada startuje evropska sezona 2019/20.\nPovratak Toleta!?"Grobari" ga priželjkuju u Partizanu, Izraelci poslali najjaču ponudu!Zvezda danas promoviše prvo pojačanje!Zvezda - Šta će biti s Boaćijem?Partizan blizu prvog transfera, vezista "pakuje kofere"!\nBaš kao što je bio slučaj minulog leta, srpski predstavnici u evropskim takmičenjima i narednog će startovati od prvog kola kvalifikacija.\nSrbija je popravila svoju poziciju na UEFA listi i trenutno je 25. što ipak nije dovoljno da bi imala dva predstavnika u kvalifikacijama za Ligu šampiona niti da šampion kasnije startuje u kvalifikacijama.\nŠampion Srbije kreće u borbu za grupnu fazu Lige šampiona od prvog kola, a ono je na programu 9/10 i 16/17 jula naredne godine.\nKlubovi koji nas budu predstavljali u kvalifikacijama za Ligu Evrope prve utakmice će odigrati 11. jula, a sedam dana kasnije na programu su revanši.\nU oba takmičenja pre prvog kola biće odigrane preliminarne runde, a prvi žrebovi zakazni su već za 11. jun.\nSrpski predstavnici u narednim evropskim kvalifikacijama protivnike na startu takmičenja dobiće 18. i 19. juna.\nTreba naglasiti da će u narednog leta u istom danu biti obavljen žreb za prvo i drugo kolo kvalifikacija za Ligu šampiona, što znači da će šampion Srbije odmah znati ko ga čeka na startu, ali i ko su mu mogući rivali u drugom kolu kvalifikacija.


Lajčak traži da EU solidarno snosi teret sankcija Rusiji - Vijesti.me\n"NE MOŽEMO GLEDATI KROZ PRIZMU KO JE UZ PUTNA, KO UZ POROŠENKA"\n"Bilo bi greška posmatrati to kroz prizmu ko je uz Putina, a ko uz Porošenka. Želim da Ukrajinac zna da mu slovački narod nije okrenuo leđa" Edit\nMiroslav Lajčak (Foto: Savo Prelević)\nBETA 17. septembar 2014, 19:25 ažurirano 17. februar 2019, 12:55\nMinistar spoljnih poslova Slovačke, Miroslav Lajčak izjavio je danas u Parlamentu u Bratislavi da je da bi teret sankcija Evropske unije protiv Rusije trebalo da solidarno snosi cijela Unija.\n"Riječ je o sukobu dvije nama prijateljske zemlje (Ukrajine i Rusije). Bilo bi greška posmatrati to kroz prizmu ko je uz Putina, a ko uz Porošenka. Želim da Ukrajinac zna da mu slovački narod nije okrenuo leđa", kazao je Lajčak na zajedničkoj sjednici skupštinskih odbora za spoljnu politiku, i za evropska pitanja.\nLajčak je podsjetio da je Slovačka, kao prijatelj i Ukrajine, i Rusije, prihvatila sankcije EU zato što insistira da se poštuju međunarodno pravo i teritorijalni integritet, javljaju slovački mediji.\n"Za nas je taj sukob veoma osjetljiv. Svima je jasno da rješenje sukoba bez Rusije nije moguće. Važno je da se na sankcije gleda kao na instrument u traganju za mirnim rješenjem, a ne kao na cilj. Slovačka podržava mirno rjessenje sukoba", rekao je ministar.\nLajčak je danas pred poslanicima dva odbora Parlamenta kritikovao neke članice Unije koje koriste krupne riječi, a s Rusijom sklapaju poslovne ugovore milionske vrijednosti.\n"Želimo da EU bude u spoljnoj politici solidarna i fer, znači da svako snosi posljedice sankcija. Trebalo bi da snosimo posljedice sankcija zajedno, a ne da mi budemo štap kojim će neko drugi udarati Putina po glavi, a da mi za to jedini platimo", rekao je Lajčak.\nMinistar je podsjetio je da je Slovačka, za razliku od nekih drugih članica EU, posebno ranjiva u ratu sankcijama zato što energetski zavisi od Rusije.\n"Drugačije na sankcije reaguje Irska, a drugačije Slovačka, Mađarska ili Austrija", kazao je Miroslav Lajčak.


NIJE “POBEGAO” IZ LABORATORIJE Da li je ovo konačan dokaz protiv TEORIJE ZAVERE o korona virusu – PostInfo\nNIJE “POBEGAO” IZ LABORATORIJE Da li je ovo konačan dokaz protiv TEORIJE ZAVERE o korona virusu\nHome Svet NIJE “POBEGAO” IZ LABORATORIJE Da li je ovo konačan dokaz protiv TEORIJE ZAVERE o korona virusu\nZajedno sa širenjem korona virusa koji izaziva bolest KOVID-19, šire se i dezinformacije. Jedan od danas najupornijih mitova je da su ovaj korona virus, zvan SARS-CoV-2, napravili naučnici i da je on “pobegao” iz laboratorije u Vuhanu u Kini, gde je počela epidemija.\nNova analiza SARS-CoV-2 možda će konačno opovrgnuti ovaj mit.\nGrupa istraživača je uporedila genom ovog novog korona virusa sa šest drugih korona virusa za koje se zna da inficiraju ljude: SARS, MERS i SARS-CoV-2, koji mogu da izazovu teške bolesti; zajedno sa HKU1, NL63, OC43 i 229E, koji obično izazivaju blage simptome, istraživači su napisali 17. marta u časopisu “Nature Medicine”.\n– Naše analize jasno pokazuju da SARS-CoV-2 nije laboratorijska konstrukcija ili namerno menjan virus – pišu autori studije u članku časopisa.\nKristijan Andersen, vanredni profesor imunologije i mikrobiologije u “Scripps istraživačkom centru”, i njegove kolege pregledali su genetski obrazac proteina šiljaka koji štrče sa površine virusa. Korona virus je i dobio ime po tim šiljcima koji podsećaju na krunu. On koristi ove šiljke da uhvati spoljne zidove ćelija svog domaćina i potom da uđe u te ćelije. Posebno su pogledali sekvence gena odgovorne za ključne karakteristike ovih proteina.\nOtkrili su da su ti šiljci evoluirali tako da ciljaju receptore ljudskih ćelija zvane ACE2, koje imaju veze sa regulacijom krvnog pritiska.\nToliko je efikasan u vezivanju sa ljudskim ćelijama da su istraživači rekli da su proteini šiljaka rezultat prirodne selekcije, a ne genetskog inženjeringa.\nEvo zašto: SARS-CoV-2 je veoma sličan virusu koji izaziva teški akutni respiratorni sindrom (SARS), koji se razbuktao širom sveta pre gotovo 20 godina.\nNaučnici su proučavali kako se SARS-CoV razlikuje od SARS-CoV-2 – sa nekoliko ključnih razlika u genetskom kodu. Ipak, u računarskim simulacijama, čini se da mutacije u SARS-CoV-2 ne deluju baš dobro na pomaganju virusu da se veže na ljudske ćelije. Da su naučnici namerno konstruisali ovaj virus, ne bi izabrali mutacije za koje računarski modeli pretpostavljaju da neće raditi. Ali ispostavilo se da je priroda pametnija od naučnika, a novi je korona virus pronašao način da mutira na efikasniji – i potpuno drugačiji način – od svega što su naučnici mogli da stvore, otkrila je studija.\nAli, postoji i još jedan razlog. Ukupna molekularna struktura ovog virusa razlikuje se od poznatih korona virusa i umesto toga najviše podseća na viruse pronađene u slepim mišima i pangolinima koji su malo proučavani i za koje nije utvrđeno da ljudima nanose ikakvu štetu.\n– Da je neko hteo da konstruiše novi korona virus kao patogen, konstruisao bi ga iz okosnice virusa za koje se zna da uzrokuju bolest -navodi se u saopštenju naučnika.\nU pogrebnom preduzeću “Džerard Njufeld” u Njujorku telefon ne prestaje da zvoni. Ljudi koji im dolaze na vrata deluju uznemireno i veoma zabrinuto. Kao i svi u komšiluku, uplakani Robert Lugo nosi masku i zaštitne rukavice.\nMašine za veštačku ventilaciju pluća, odnosno respiratori, reč su koja se proteklih nedelja neprekidno pominje. Nijedna zemlja ih nema ih dovoljno, a za teško obolele od korona virusa, kojih je svakog dana sve više, ove medicinske sprave znače život.\nSada prelazimo sa zdravstvene na ekonomsko-socijalnu epidemiju, građani su zaista zabrinuti, kaže gradonačelnik Milana Đuzepe Sala i upozorava da će se ceo zdravstveni sistem Lombardije raspasti, ako se raspadne Milano.


Za manje od deset dana za oko 1,7 milion građana Srbiji, najvažnija računica biće - švajcarska. Naime, od Nove godine počinje da se primenjuje indeksacija penzija po takozvanoj švajcarskoj formuli. Član Fiskalnog saveta Nikola Altiparmakov kaže za RTS da je taj model ekonomski održiv, ali i da je dobio široku društvenu podršku.\nSTIŽU I BESPLATNE AKCIJE EPS? Vlada je u pismu MMF obećala novi status za ovo javno preduzeće, a evo i šta bi to moglo da znači za građane\nGrađani bi tokom 2020. godine mogli konačno da dobiju i akcije Elektroprivrede Srbije. Dugo se očekuje i najavljuje, a Vlada Srbije je u poslednjem pismu o namerama upućenom Međunarodnom monetarnom fondu i obećala da će tokom ove godine promeniti pravni status ovog javnog preduzeća, pišu Večernje Novosti.


22.11.2020 / 19:18 Politika - Saopštenje za javnost\nPovodom samovoljnog čina predsjednika SDP-a Brčko distrikta BiH Esada Atića kojim je mimo dogovora sa koalicionim partnerom Našom strankom, potpisao sporazum o formiranju većine sa SDA, SBiH i Alijom Denjagićem reagirao je Gradski odbor Naše stranke u Brčkom.\n„U Našoj stranci smo protiv koaliranja sa SDA kao nacionalnom strankom u kojoj vidimo najvećeg i najodgovornijeg krivca opšteg lošeg stanja u Brčko distriktu BiH.\nTakođe smatramo da je Esad Atić zloupotrijebio funkciju predsjednika SDP-a Brčko distrikta BiH te na ovaj način načinio nesagledivu štetu SDP-u i ljevici u cjelini u Brčkom. Vodeći se ličnim interesima zanemario je osnove na kojima smo formirali koaliciju 'BH Blok - SDP BiH i Naša stranka', izigrao povjerenje glasača, građana Brčkog i naše povjerenje.\nOno što nas ohrabruje je činjenica da ovo nije stav članstva SDP-a i ljudi s kojima smo se borili se za drugačije i bolje Brčko, te da će ideja na kojoj smo zasnovali koaliciju opstati.\nU Našoj stranci Brčko, bez obzira na sve, nastavit ćemo raditi na principima na kojima su naše kolege u Sarajevu učinile promjenu od istorijske važnosti za sve građane Bosne i Hercegovine, jer samo tako Brčko može postati bolje mjesto za život.“


Jeftini letovi za Bern - Avio karte Bern - eSky.rs\nAvio karte za Bern\nProverite najbolje prilike za letove za Bern\nVreme u Bernu (°C) - prosečne temperature i sunčani dani\n✔ Postoje li posebne ponude za letove za Bern na eSky.rs?\n✔ Mogu li se pobrinuti za osiguranje prilikom rezervacije leta za Bern?\n✔ Ako rezervišem let za Bern, mogu li da rezervišem ujedno i smeštaj?\n✔ Koje avio-kompanije nude letove za Bern?\nBudite sigurni, da na eSky.rs ponuda letova za Bern uključuje ne samo niskotarifne avio-kompanije, već i one koje su specijalizovane za visoki standard.\nTražite smeštaj? Proverite najbolje hotele u Bernu\nNađite smeštaj u Bernu\nJeftini letovi do Švajcarske Jeftini letovi iz Švajcarske Jeftini letovi za Bazel Jeftini letovi iz Bazela Jeftini letovi za Janbu Jeftini letovi iz Janbua\nJeftini letovi do Istočnog Timora Jeftini letovi iz Istočnog Timora Jeftini letovi do Kirksville Regional Jeftini letovi od Kirksville Regional


Metodologija i okvirni plan rada po kategorijama – Fudbalski klub STAR Zemun\n„U cilјu što uspešnije realizacije trenažnog procesa neophodno je da\ntrener zna osnovne karakteristike uzrasta sa kojim sprovodi program.“\nU procesu stvaranja fudbalera postoje neke neizbežne faze kao što su: selekcija, obuka, trening, priprema za takmičenje i takmičenje. Jedno od osnovnih pravila jeste: o radu i ponašanju dece nikada se ne govori u negativnom kontekstu, bez obzira na rezultate. U radu sa decom koristimo Coerver Coaching metod i kvalitetno odabrane stvari koje prilagođavamo svakoj kategoriji u skladu sa njihovim fiziološkim, biološkim i psihološkim karakteristikama.\nTakođe, naši treneri se konstantno usavršavaju na polju metodologije rada sa mladim fudbalerima, tj. decom osnovnoškolskog uzrasta, što u velikoj meri olakšava i ubrzava njihov razvoj.\nPlan rada: uzrast 6 i 7 godina\nU ovoj uzrasnoj kategoriji treninge baziramo na razne vrste zabavnih igrica bez lopte, sa loptom, sa različitim rekvizitima, gde nam je prevashodni cilj da decu zainteresujemo za bavljenje sportom. U radu koristimo specifične vežbe za razvoj motoričko-funkcionalnih sposobnosti dece tog uzrasta, i to: brzinu reakcije i učestalost pokreta, razvoj gipkosti i koordinacije pokreta, razvoj pravilnog kretanja (hodanje, trčanje, okreti, skokovi i sl.). Jedan deo svakog treninga posevećen je radu dece sa loptom koji se uvek završi igrom na dva gola. Primarni cilj u ovom uzrastu nam je da kod dece razvijemo osećaj za rad sa loptom.\nPlan rada: uzrast 8 i 9 godina\nU ovom uzrastu kod dece nastupaju različite promene (ubrzano disanje, porast razvoja inteligencije, kratkotrajna i promenljiva pažnja, ograničena koncentracija i sl.), a i motoričke sposobnosti su različito razvijene (visok nivo fleksibilnosti, razvoj ravnoteže i koordinacije i sl.). U ovom uzrasnom periodu najvažnije je „pridobiti“ decu da se bave sportom, zavole ga i opredele. Da bi dete počelo da se uspešno bavi sportom (fudbalom) neophodno je da savlada osnovne veštine i elemente bazične tehnike. U ovom uzrastu radimo na usavršavanju individualnih sposobnosti, na pravilnoj kontroli lopte i razvoju kreativnosti kod dece. Takođe, posvećujemo pažnju unapređenju motoričkih sposobnosti i razvoju komunikacije. Rad čine vežbe sa loptom i bez lopte u kojima se kod dece razivaju i povećavaju brzina reagovanja, ubrzanje i maksimalna brzina koja je važna za promenu pravca, zaustavljanje, kretanje, driblinge i sl.). U ovom periodu kod dece se počinje raditi na individualnoj igri u brojčanom odnosu igrača 1vs1 i 2vs1, a sve još uvek, na bazi druženja i takmičarskog duha.\nPlan rada: uzrast od 10 do 12 godina\nU ovom uzrastu kod dece dolazi do bitnih promena u procesu mišljenja i pamćenja. Takođe, koordinacija pokreta znatno je poboljšana sa preciznim i bržim izvođenjem pokreta i ovaj period je najbolji za obučavanje elemenata tehnike i motorike fudbalske igre. Rad sa ovom kategorijom igrača sprovodimo metodom kontinuiranog procesa ponavljanja i metodom igre. Radimo na sistematskom obučavanju i usvajanju tehnike i prelasku iz slobodne na usmerenu i uz to razvijamo elementarne taktičke sposobnosti i znanja. Ovaj period je poznat kao period „motoričke inteligencije“ i najoptimalnije je vreme za razvoj svih sposobnosti značajnih za napredak u fudbalskoj nadgradnji. Posebnu pažnju posvećujemo obučavanju složenijih driblinga sa primenom u samoj igri.


Američki ambasador: U odnosima Rusije i SAD mnogo poteškoća i mogućnosti - Sputnjik Srbija\n04:18 28 Maj 2020\nAmerički ambasador: U odnosima Rusije i SAD mnogo poteškoća i mogućnosti\n21:27 27.10.2017 Preuzmite kraći link\nSAD i Rusija moraju da obnove poverenje, u odnosima dveju zemalja ima i mnogo poteškoća i mogućnosti, izjavio je američki ambasador u Rusiji Džon Hantsman.\n„Želim sve da vas pozdravim večeras u ’Spaso hausu‘ u ovako teškom trenutku u odnosima između Rusije i Sjedinjenih Američkih Država. Nikoga neću iznenaditi ako kažem da u našim odnosima postoji jednako mnogo poteškoća kao i mogućnosti“, rekao je Hantsman na prijemu u „Spaso hausu“ u Moskvi, prvim od njegovog stupanja na dužnost.\n„Za ceo svet u smislu bezbednosti bolje je kada Rusija i SAD nalaze dodirne tačke. Naš prioritet, kao domaćina ove kuće (rezidencije ambasadora), jeste obnavljanje poverenja i izgradnja mostova“, dodao je Hantsman.\nAmbasada SAD u Moskvi: Nadamo se boljem sutra\nNovi američki ambasador objavio svoj glavni cilj


Velika pomoć žena humanitaraca na ZB u borbi protiv kovida\nTanjug 9. januara 2021. 15:46\nNJU DŽERZI – Američki magazin Forbs posvetio je u novom onlajn izdanju veliki članak ženama liderima nevladinih organizacija na Zapadnom Balkanu i njihovoj podršci zvaničnim institucijama u borbi protiv kovida, fokusirajući se na aktivnost tri neprofitne organizacije sa sedištem u Srbiji.\nKao vodeće ženske humanitarne lidere koji su dali presudan doprinos odgovoru regiona na kovid-19, list ističe tri dame iz Srbije – Anu Divac, koja vodi Fondaciju Ana i Vlade Divac, Jelenu Đoković koja je na čelu Fondacije Novak Đoković, i Snežanu Dimitrijević, izvršnu direktorku neprofitne organizacije „28.jun“.\nDok je pandemija razarala zdravstvene ustanove, Fondacija Novak Đoković je najavila donaciju od milion evra za kupovinu ventilatora i ključne medicinske opreme, a obezbedila je i resurse i informacije za pomoć roditeljima i deci da pređu na onlajn školovanje, kao i emocionalnu podršku tokom karantina.\nPandemija je, na žalost, uticala i na žrtve porodičnog nasilja na načine koji su dodatno pogoršali njihovu situaciju, konstatuje list i ukazuje da je neprofitna organizacija „28. jun“ u datim okolnostima pojačala svoje digitalne kampanje za podizanje svesti o ovom problemu i podržala institucije zadužene za čuvanje ugroženih žena i dece pružanjem pomoći sigurim kućama.\nForbs na kraju zaključuje da su žene vođe poput Ane Divac, Jelene Đoković i Snežane Diitrijević pretvorile ovu krizu u priliku za davanje, učenje, saosećanje i humanost širom sveta, od kojih kolege humanitarci mogu da uče i da kopiraju njihovu istrajnost.


Vesti online / Sport / Ostali sportovi / Pistorijus se zbog telefona potukao u zatvoru\nPistorijus se zbog telefona potukao u zatvoru\nOskar Pistorijus je lakše povređen u tuči u zatvoru, saopštile su južnoafričke vlasti.\nNovi problemi: Oskar Pistorijus\nNekadašnji olimpijski šampion koji zbog ubistva devojke služi kaznu od 13 godina zatvora, potukao se sa drugim zatvorenikom oko upotrebe javne govornice 6. decembra, saopšteno je tamošnjim medijima.\n- Oskar Pistorijus zadobio je nekoliko modrica nakon incidenta sa drugim zatvorenikom oko upotrebe javne telefonske govornice u delu zatvora za zatvorenike sa posebnim potrebama za specijalnom negom - navodi se u saopštenju.\nU zatvoru u kome Pistorijus služi kaznu najavljuju istragu, a tamošnji mediji prenose neproverenu informaciju da su drugi zatvorenici bili isprovocirani dužinom trajanja razgovora koji je Pistorijus vodio i da je zbog toga došlo do tuče.\nPistorijus je u novembru 2016. premešten iz zatvora u Pretoriji u kazneno - popravnu jednicu za osuđenike sa fizičkim nedostacima, a u isto vreme je Vrhovni sud Južne Afrike odlučio da mu produži kaznu koja mu je prvobitno bila izrečena.


Dan online - Ekonomija: Zbog Tare 42 prekršajna naloga - 2019-04-18\nEkonomija UPRAVA ZA INSPEKCIJSKE POSLOVE PREDSTAVILA REZULTATE ZA 2018. GODINU\nKošuta Zbog Tare 42 prekršajna naloga Radovi na izgradnji saobraćajnice i regulaciji Tare moraju prouzrokovati izvjesnu zamućenost, kazao je Košuta\nInspekcije su od početka realizacije projekta autoputa vršile pojačan nadzor iz okvira naših nadležnosti, kazao je direktor Uprave za inspekcijske poslove Alija Košuta.\n– Ekološka, Inspekcija za vode i Inspekcija rada izvršile su preko 190 kontrola, izrekle n46 mjera ukazivanja i donijele 40 rješenja kojima su naložili otklanjanje nepravilnosti, izdale 42 prekršajna naloga i 20 zahtjeva za pokretanje prekršajnog postupka i podnijele jednu krivičnu prijavu – kazao je na jučerašnjoj pres konferecniji Košuta.\nPrema njegovim riječima, Ekološka inspekcija je u kontinuitetu obilazila autoput od početka njegove izgradnje kako bi predlagala mjere za poboljšanje kvaliteta vode i pratila sve parametre koji određuju njen kvalitet.\n– Po nalogu ove inspekcije izgrađeni su dodatni sedimentacioni bazeni za smanjenje mutnoće vode, postavljeni separatori ulja i masti, vršen je monitoring kvaliteta otpadnih voda i površinskih voda, uklanjanje betonskog mulja iz bazena, upravljanje posebnim vrstama otpada i predavanje istog ovlašćenom sakupljaču. Radovi na izgradnji saobraćajnice, kao i radovi na regulaciji rijeke Tare, ipak moraju prouzrokovati izvjesnu zamućenost, ali, prema riječima stručnjaka, pogoršani kvalitet vode će se popraviti i dostići skoro potpupne prirodne vrijednosti nakon nekog vremena od prestanka građevinskih radova. Analize iz februara i marta pokazuju da je voda bila zadovoljavajućeg kvaliteta, iako je tokom izgradnje autoputa kvalitet vode stalno varirao u zavisnosti od vremenskih uslova i dinamike gradnje – istakao je Košuta.\nOn je juče predstavio godišnje rezultate ostvarene u 2018. godini i najavio početak pojačanog nadzora tokom ljetnje turističke sezone, koji će početi od 1. maja. U 2018. godini inspektori su obavili 65 hiljada pregleda u kojima je utvrđeno preko 25 hiljada nepravilnosti. Lani su izrekli novčane kazne u iznosu od pet miliona, dok je 90 odsto prekršajnih naloga naplaćeno. U 2018. su zatekli 2.122 lica bez ugovora o radu, od kojih je 689 lica zaključilo ugovor sa poslodavcem nakon postupanja inspekcije.\nZaštitu Solane platiće građani\nPoslovali sa gubitkom\nSavjetniku Vlade licenca za trgovinu strujom\nSpriječite nezakonitu privatizaciju Instituta\nSkupština akcionara 15. maja\nUveli servis za preduzetnike\nKrivična zbog prodaje imovine Solane\nZakup euro po kvadratu\nVlada ne brine, a prijete kazne do dvije godine\nZa tri mjeseca povučeno 50 miliona depozita\nImovina Izbora pod teretom zbog 1,7 miliona duga


Zajam online Bakar – Vaš internet priručnik za zajam online - Brzikrediti24\nUkoliko ste zainteresovani i želite da znate više o zajam online u gradu Bakar, uključujući kompletnu ponudu zajmova online, na pravom ste mjestu. Na ovoj web stranici ćete pronaći informacije koje su vam neophodne i korisne kako biste ostvarili zajam online. Istraživanja Agencije za bankarstvo su na osnovu anketiranja tržišta predstavila da od 1.473 stanovnika u gradu Bakar, više od 90% je kreditno zaduženo, a velika većina ima pozitivna iskustva sa kratkoročnim pozajmicama.\nSve što treba da znate o tome kako funkcioniše zajam online Bakar jeste da je u pitanju veoma jednostavna procedura, koja ne zahtijeva obimnu papirologiju ili čekanje u redovima. Sve što je potrebno da uradite jeste da ispunite zahtjev online, dostavite potrebnu dokumentaciju i sačekate odobrenje tima kako biste podigli vaš novac. Brzo, jednostavno i sigurno do gotovine koja vam je potrebna.


Sportske.net - Mrkaić pred Zvezdu: "Svesti greške na minimum..."\nMrkaić pred Zvezdu: "Svesti greške na minimum..."\nNapadač Vojvodine očekuje teško gostovanje Crvenoj zvezdi.\nNapadač Vojvodine Momčilo Mrkaić očekuje teško gostovanje Crvenoj zvezdi, ali se nada potencijalnom iznenađenju i pozitivnom rezultatu.\nEkipa Slavoljuba Đorđevića neće imati lak zadatak na startu novog šampionata, a svestan je toga i visoki napadač „stare dame“.\n"Gostovanje na „Marakani“ je najteža moguća utakmica za svaku ekipu u Super ligi. Tamo retko ko uzima bodove, to smo svi videli i u prošloj sezoni. Ali, imamo pravo da se nadamo i da pokušamo da iskoristimo njihove mane i dođemo do pozitivnog rezultata", rekao je Mrkaić za klupski sajt.\nOn smatra da je najveća snaga Zvezde što je kostur ekipe godinama zajedno.\n"Oni imaju kostur ekipe na okupu, poznaju se, igraju dugo zajedno i to im donosi stabilnost. Pored toga, imaju i kvalitet na svakoj poziciji, i više igrača u rotaciji što im otvara mogućnost da uvek budu sveži i najjači mogući", ističe Mrkaić.\nIpak, veruje da Voša ima svoje adute u Beogradu.\n"Fudbal je igra i protiv svakog rivala se može igrati. Ako budemo trčali više, dobro stajali taktički, ako budemo uspeli da iskoristimo prostor i napadnemo u pravom trenutku, sigurno da ćemo ih ugroziti. Broj grešaka moramo da svedemo na minimum, a da naša efikasnost bude na maksimumu", rekao je Mrkaić.\nOdmah nakon Crvene zvezde, startuju i kvalifikacije za Ligu konferencije.\n"Kreće gušći raspored, krećemo sa Zvezdom, pa idemo u Litvaniju, ali posle ćemo detaljno da se okrenemo rivalu u Evropi. Idemo korak po korak, strpljivo i pametno. Ako budemo nastavili da radimo kao do sada, bićemo fizički spremni da visokim intenzitetom i timskim duhom možemo protiv svakog rivala. To treba da nam bude recept za novu sezonu – zajedništvo, više trke, fizička sprema i onda će uvek iskočiti nečiji individualni kvalitet", zaključio je Mrkaić.\nUtakmica Crvena zvezda – Vojvodina na programu je u petak u 20 časova.


Ove godine u prodaji prve ekološke Lego kocke - Dijalog.net\nNaslovna Politika Evropska unija Ove godine u prodaji prve ekološke Lego kocke\nOve godine u prodaji prve ekološke Lego kocke\nBrisel, 7. mart 2018. – Ove godine u prodaji će se pojaviti prvi Lego elementi napravljeni od biljne plastike od šećerne trske, najavio je danski proizvođač igračaka.\nEkološki delovi će za početak činiti samo 1-2% plastičnih elemenata koje Lego proizvodi ali su ciljevi te kompanije na polju održivog razvoja veoma ambiciozni.\nKompanija preporučuje da se kocke koje dete više ne želi porklone drugoj deci ili doniraju u dobrotvorne svrhe ili da se, ako više nisu za igru, recikliraju kao “ostala plastika”.\nCilj Lega je da do 2030. godine postigne proizvodnju bez otpada, preneo je Euractiv.\nPredhodno Novi zakon o biocidnim proizvodima do kraja godine\nSledeće IKT najperspektivnija industrija u Srbiji – izvoz od 900 miliona evra oborio sve rekorde\nTop Tags Društvo OCD Evropska unija Civilno društvo Srbija i Evropska unija Pravosuđe Evropska komisija Vlada Republike Srbije konkurs Politika evropske integracije lokalna samouprava mediji mladi vladavina prava


Sadnice belog jasena su namenjene svim zainteresovanim građanima, a svaki stanovnik opštine može da preuzme jednu sadnicu i posadi je gde želi. Građani se za besplatne sadnice mogu prijaviti putem broja telefona 011/3052-151 do četvrtka, a moći će da ih preuzmu narednog dana od 10 do 14 časova u Sportskom centru Žarkovo.\nJasen je autohtono, evropsko drvo koje je bilo izloženo prekomernoj seči krajem prošlog veka, naročito u Evropi. On je hipoalergen, nije agresivan, lak za održavanje, ima prelepu krošnju, veliku lisnu masu, daje divan hlad i dobro podnosi različita zemljišta. Lako uspeva i u urbanom i u šumskom okruženju.\nGO Čukarica sadnja Beli jasen Akcija "Posadi svoj hlad" Beograd vesti


BEOGRAD – Sa pobedama Partizana i Zvezde u Evropi, raste i euforija u srpskom fudbalu, oseća se vera u fudbal i kvalitet koji poseduju naša dva najveća kluba. Mislim da derbi dolazi u pravom trenutku, kada je euforija na maksimumu, kada su ambicije u Evropi i domaćem takmičenju kod obe ekipe na maksimumu, izjavio ej danas sportski direktor Partizana Ivica Iliev.\n„Voleo bih da vidimo atraktivan fudbal, ne bih želeo da vidim kalkulisanje. Obe ekipe dočekuju derbi sa puno samopouzdanja. Naravno, očekujem pobedu Partizana“, istakao je Iliev, a preneo klupski sajt.\nOn je rekao da su svi u klubi zadovoljni posle pobede protiv Anortozisa na Kipru, pojvalio sjajnu formu Rikarda Gomeša, a za Holanđanina Kvinsija Meniga rekao da će „kako vreme bude odmicalo njegov učinak samo da raste“.


RADOVIĆ: OTKAZIVANJE PLANIRANIH, REZERVISANIH I NAJAVLJENIH POSJETA OBILJEŽILO PERIOD OD POČETKA GODINE - Radio Kotor\nRADOVIĆ: OTKAZIVANJE PLANIRANIH, REZERVISANIH I NAJAVLJENIH POSJETA OBILJEŽILO PERIOD OD POČETKA GODINE\nKotorska turistička privreda, zbog panedmije COVID-a 19, od početka godine ostala je uskraćena za veliki dio planiranih, rezervisanih i najavljenih posjeta.\nDirektorka Turističke organizacije (TO) Kotor Ana Nives Radović kaže da nije teško konstatovati da situacija u turističkoj privredi nije na zadovoljavajućem nivou, uzevši u obzir sva dešavanja i okolnosti koje od počeka godine prate turistički sektor.\n“Razloga za zadovljstvo najveći broj predstavnika turističke privrede teško da može imati u neko skorije vrijeme, a posebno ako se uzme u obzir okolnost da najveći broj tržišta, sa kojih su najbrojniji posjetioci Kotora, ili je na listi zemalja koje uopšte nisu dostupne niti povezane na bilo koji način, posebno kada je avio konekcija u pitanju, ili je Crna Gora za te građane na listi zemalja koje nisu preporučljive za putovanje”, kazala je Radović.\nSmatra da do oporavka turističke privrede teško može doći u skorijoj budućnosti, kada bi svođenje računa pokazalo da se posluje bez gubitaka.\n“Takođe treba uzeti u obzir da je došlo do velikog pada platežne moći i da veliki broj turista neće početi da se vraća većim intnezitetom”, kazala je Radović.\nPosjećenost, dodaje dalje, tokom perioda nakon popuštanja mjera u prvoj fazi je bila na nivou između pet i sedam procenata u odnosu na isti period prošle godine.\n“Tokom septembra već bilježimo nekih 20 % u odnosu na ono što je ostvareno tokom protekle godine. U privatnom smještaju nešto više u odnosu na hotelski, zato što su date neke povoljnosti, odnosno u jednom dijelu drastično spuštene cijene. Tako da jedan broj tuista, posebno kada govorimo o domaćoj tražnji, postoji i dalje. Ostalo uglavnom čine turisti iz regiona i iz onih zemalja u kojima nema preporuke da se ne putuje u crnu Goru”, kazala je Radović.\nZahvaljujući lijepom vremenu do kraja ovog mjeseca i u oktobru očekuje da u grad ipak stigne nešto veći broj turista, kako iz zemlje, tako i iz regiona.


27 ČLANICA EU OSUDILO NAPAD U FRANCUSKOJ: Pozivaju na dijalog između zajednica i religija - GlobalCir\nVođe 27 zemalja članica Evropske unije danas su najstrože osudili napad nožem u Nici i iskazali svoju “solidarnost” sa Francuskom pozivajući na “dijalog između zajednica i religija”.\n“Osuđujemo najstrožim izrazima te napade koji takođe predstavljaju napade na naše zajedničke vrijednosti.\nPozivamo vođe cijelog svijeta da rade na dijalogu i razumijevanju između zajednica i religija, a ne na podjelama”, navodi se u zajedničkom saopštenju koje je na svom Twitter nalogu objavio predsjednik Evropskog savjeta Charles Michel.\nSaopštenje je objavljeno na početku video samita EU posvećenonom porastu pandemije Covida-19.\nNjihovo kratko saopštenje ne pominje slobodu izražavanja ni karikature proroka Muhameda koje je nedavno objavio francuski nedeljnik Charlie Hebdo, što je izazvalo velike teznije između muslimanskih zemalja i bijes turskog predsjednika Recepa Tayyipa Erdogana.\n“Ujedinjeni smo i čvrsti u našoj solidarnosti sa Francuskom, francuskim narodom i vladom, u našoj zajedničkoj i trajnoj borbi protiv terorizma i nasilnog ekstremizna, navodi se u saopštenju.


Multitasking ubija produktivnost i smanjuje moždanu aktivnost - Hello! magazin\nMultitasking ubija produktivnost i smanjuje moždanu aktivnost\nZašto gubiti vreme radeći jednu stvar ako možete istovremeno da radite dve?\nMultitasking vam možda zvuči kao sinonim za delotvornost. Ipak, istraživanja pokazuju da multitasking smanjuje produktivnost. I to zato jer se troši dossta vremena prebacujući se između zadataka koji se obavljaju. Ako uz to obavljate zadatak s kojim niste do kraja upoznati ili je komplikovan, gubićete još više vremena na prebacivanje.\nIstraživači Univerziteta u Mičigenu sproveli su četiri eksperimenta u kojima su upoređivali odrađivanje zadataka poput rešavanja matematičkih problema i identifikovanja geometrijskih objekata i prebacivanja između njih.\nIstraživači su uočili da učesnici istraživanja troše vreme na prebacivanje između zadataka, a kako je rasla kompleksnost zadataka, povećavalo se i vreme potrebno za prebacivanje između njih.\nIstraživanje sprovedeno na Stenfordu potkrepilo je ove tvrdnje. Tamošnji istraživači tvrde da multitaskeri imaju manjak pažnje u odnosu na one koji obavljaju jedan zadatak za drugim. Na Univerzitetu u Saseksu tvrde i kako multitasking smanjuje moždanu aktivnost.\nSlično istraživanje došlo je do zaključka kako ljudi koji kroz duži vremenski period multitaskinguju u korišćenju elektronskih uređaja (npr. istovremeno gledaju TV i koriste pametni telefon) imaju manju gustinu sive materije u mozgu. To znači da je veća verovatnoća da će patiti (ili već pate) od poremećaja pažnje, prenosi Independent.


Vesti online / Vesti / Srbija / Tači: Beograd ne bi imao ništa protiv pripajanja "Preševske doline"\n- Ni u kakvim okolnostima ne mogu da dozvolim podelu Kosova ili razmenu teritorija, pošto je to jedna stara ideja Srbije. Ovo je istorijski zahtev Srbije. U okviru korekcije granica, oko 400 kilometara, Preševo, Bujanovac i Medveđa će se pridružiti Kosovu. Mislim da je ovaj zahtev skroz legitiman, istorijski, razuman i volja građana - rekao je on u intervjuu za albanski "Top kanal".\nNa pitanje da li misli da Beograd može da zahteva pripajanje severnog dela Kosova i Metohije Srbiji, objasnio je da na pregovaračkom stolu postoji zahtev Albanaca iz "Preševske doline" za ujedinjenjem sa "Kosovom", ali da razmena teritorija ne dolazi u obzir zato što su građani Preševa, Bujanovca i Medveđe izrazili svoju volju na referendumu 1992. godine. On je dodao se Beograd neće protiviti tom zahtevu, jer je legitiman i ostvariće se na miran način.\n- Ako se ovo desi, niko neće biti protiv, ni SAD ni NATO ni EU - zaključio je.


Smušena Zvezda prokockala veliku prednost i ispala iz Evrokupa - Sportska centrala\nSmušena Zvezda prokockala veliku prednost i ispala iz Evrokupa\n29 jan 2019. 22:53\nLimož – Crvena zvezda 72:71 (15:16, 25:19, 8:25, 24:11)\nKošarkaši Crvene zvezde ostali su bez šansi za plasman u četvrtfinale Evrokupa.\nCrveno-beli su u Limožu prikazali mnogo oscilacija, a u poslednjoj četvrtini uspeli su da ispuste 12 poena prednosti.\nPosle izjednačenog početka utakmice, Crvena zvezda je uspela da stekne 4 poena prednosti (14:10), ali je nekadašnji prvak Evrope uzvratio serijom od 5 vezanih poena. Ipak poenima Bilija Berona 9 sekundi pre kraja prve četvrtine crveno-beli su stekli prednost 16:15 nakon prvih 10 minuta.\nU drugoj četvrtini ekipe su se smenjivale u vođstvu, a Limož je uspeo da na odmor ode sa prednošću od 40:35.\nCrveno-beli su znatno odlučnije ušli u nastavak meča, za 6 minuta napravili su seriju 17:3 i poveli sa 52:43. Na kraju treće četvrtine Zvezda je imala 12 poena prednosti i činilo se da je samo ostalo da minro privede meč kraju.\nČetiri minuta pre kraja srpski klub je imao vođstvo od 70:62, a onda se njegova igra raspala kao mehur od sapunice. U poslednji minut ušlo se sa rezultatom 71:67 za Crvenu zvezdu, a nakon promašene trojke Berona Rusel je bio precizan za tri poena i smanjio rezultat na 71:70.\nDo kraja je ostalo 48 sekundi, Tomić je zatražio tajm-aut, nakon kojeg Zvezda nije ni uspela da uputi loptu ka košu zbog isteka vremena za napad. Rusel je na drugoj strani pogodio za 72:71 i ostavio crveno-belima i treneru Tomiću 14 sekundi za dogovor tokom poslednjeg tajm-auta.\nPoslednji napad je bio smušen kao i kompletno Zvezdino izdanje u Francuskoj večeras, lopta je bila kod Reglenda koji je dodao do Perperoglua, a ovaj iz teške pozicije promašio trojku za pobedu.\nButsijel i Majls su postigli po 13 poena kod Limoža, a kod Crvene zvezde Regland 15 poena, Beron 12, a Dobrić 10 poena.


HRT: Incident na sjednici crnogorske vlade tijekom rasprave o sankcijama Rusiji\nSjednica crnogorske vlade prekinuta je četvrtak nakon svađe premijera Zdravka Krivokapića i ministra vanjskih poslova Đorđa Radulovića, u trenutku kada se raspravljalo o uvođenju sankcija Rusiji. Sjednica je prekinuta, kako je službeno priopćeno, "zbog neslaganja u proceduri usvajanja odluke o primjeni sankcija definiranih točkama 11, 12, 13 usvojenog dnevnog reda".\n- Razlog prekida sjednice nije samo u proceduralnom dijelu, već i u iskazanom nepoštovanju i nepristojnom ponašanju ministra Radulovića prema premijeru Zdravku Krivokapiću, navodi se u priopćenju.\n- Premijer Krivokapić predložio je nove zaključke, čime je htio obesmisliti odluku o sankcijama, rekao je Abazović nakon sjednice vlade.\nVlada Zdravka Krivokapića u tehničkom je mandatu nakon što joj je u veljači izglasano nepovjerenje u crnogorskom parlamentu. Krivokapić je blizak Srpskoj pravoslavnoj crkvi. Nedavno je crnogorski predsjednik Milo Đukanović mandat za sastav nove vlade povjerio Dritanu Abazoviću iz URA, koji je najavio formiranje manjinske vlade čiji će prioritet biti EU integracija koja je, kako je tada kazao, zaustavljena u mandatu Krivokapićeve vlade.


Srbija obeležava Dan zaštite ozonskog omotača - Dan u Beogradu\nNaslovna » BG svaštara » Ekologija » Srbija obeležava Dan zaštite ozonskog omotača\nNeko drugi 14. septembar 2012. Ekologija Postavite komentar\nMeđunarodni Dan zaštite ozonskog omotača, 16. septembar, u Srbiji će biti obeležen nizom manifestacija koje treba da podsete građane na njegov značaj i pomognu smanjenju upotrebe supstanci koje ga uništavaju, saopštilo je nadležno ministarstvo.\nMinistarstvo energetike, razvoja i zaštite životne sredine Srbije je na konkursu „Kako da zaštitimo ozonski omotač“ izabralo pet projekata nevladinog sektora, a povodom 25 godina od potpisivanja Montrealskog protokola koji predviđa projekte i aktivnosti za zaštitu ozonskog omotača. Projekte, koji će biti predstavljani do 17. septembra, finansirala je Organizacija Ujedinjenih nacija za industrijski razvoj (UNIDO).\nMinistarka energetike, razvoja i zaštite životne sredine Zorana Mihajlović danas će u Nišu prisustvovati završnoj manifestaciji u okviru projekta „Ozon zona“, koju je u prethodnom periodu realizovala nevladina organizacija „Zeleni ključ“ iz Niša. Biće predstavljeni rezultati projekta, kao i rezultati konkursa za dečje likovne radove, na kojem je učestvovalo oko 50 osnovnih škola iz Niša, Knjaževca, Prokuplja, Doljevca, Gadžinog Hana i Svrljiga.\nNevladina organizacija „Zeleni horizonti“ iz Vladičinog Hana je takođe organizovala likovni konkurs sa temom zaštite ozona, a uradila je i TV emisiju na tu temu koju će emitovati regionalna televizija Vranje. Udruženje nastavnika „Opstanak“ iz Užica organizovaće 16. septembra smotru šest užičkih škola, koje će izvesti svoje predstave ili preformanse pred, uz podelu flajera i edukaciju gledalaca. Predviđena je i izoložba učeničkih radova o ozonskom omotaču u Užicu, Čajetini i Arilju.\nEkološki pokret „Zemun“ pripremio je za 16. septembar ulične performanse na Zemunskom keju, novosadskom Dunavskom parku i kragujevačkom Parku „Šumarice“.\nEkopokret iz Kostolca je za ponedeljak 17. septembra, u pozorišnoj sali Doma kulture pripremio izložbu likovnih radova učenika na temu „Nebo nad gradom“, kao i predstavljanje poetskih sastava na temu „Pogled u nebo“ i proznih radova na temu „Ozonski omotač i Zemlja“.\nOzonski omotač predstavlja tanak zaštitni sloj oko Zemlje, sastavljen od molekula ozona i filtrira zračenje koje dolazi sa Sunca. Ozonski omotač propušta „dobro“ zračenje, koje je preduslov za život na zemlji, a zadržava „loše“ zračenje koje utiče na zdravlje ljudi, prvenstveno izaziva oboljenja kože i očiju. Ukupna debljina ozonskog omotača u proseku iznosi oko tri milimetra.\nRazaranje ozonskog omotača je posledica zajedničkog dejstva različitih faktora, od kojih je ključni prisustvo određenih hemikalija u gornjim slojevima atmosfere, a koje su se koristile u rashladnim i sistemima za zaštitu od požara, kao rastvarači i potisni gasovi.\nMeđunarodni Dan zaštite ozonskog omotača ustanovila je 1994. godine Generalna skupština UN kako bi se promovisale aktivnosti u rešavanju tog problema. (Zelena Srbija)\nTagovibg špijun bg svaštara dub ekologija\nPrethodni Gun Club: Soulfly\nSledeći Top 20 domaće muzike – avgust 2012.


Pet miliona KM više za uposlene u državi - Klix.ba\nPovećanje izdvajanja Pet miliona KM više za uposlene u državi\nPet miliona KM više za uposlene u državi\n5.11.2010. u 22:13\nIzdvajanja za plate i naknade zaposlenima u institucijama BiH iduće godine bit će uvećana najmanje za pet miliona KM, nakon što je Ministarstvo finansija i trezora BiH donijelo novu odluku o obračunu poreza i doprinosa.\nPrema procjenama u finansijskim sektorima institucija BiH, biće neophodni veći budžeti u narednoj godini, jer će porez za zaposlene sa mjestom boravišta u Federaciji BiH od sada plaćati poslodavac, a neće se odbijati porez od ličnih primanja zaposlenih, pišu sutrašnje "Nezavisne novine".\nMustafa Ovčina iz Granične policije BiH rekao je da će mjesečna izdvajanja iz budžeta ove institucije biti veća za 20.000 KM, jer će poslodavac da plaća porez koji je do sada plaćan od ličnih primanja zaposlenih, te naveo da se ovom odlukom izjednačavaju prava zaposlenih iz FBiH i Republike Srpske.\nUz godišnje povećanje troškova od 240.000 KM u Graničnoj policiji BiH, znatno će biti povećana i izdvajanja za Ministarstvo odbrane, odnosno Oružane snage BiH, gdje oko 67 odsto zaposlenih ima boravište u FBiH.\nU ovom ministarstvu procijenili su i da će više od 3.500 vojnika imati nešto manje plate zbog primjene nove odluke Ministarstva finansija i trezora BiH.\nMinistarstvo finansija i trezora BiH donijelo je 29. septembra Odluku o načinu utvrđivanja osnovice za obračun doprinosa i poreza za zaposlene u institucijama BiH. Ministarstvo ovu odluku donijelo je bez izjašnjavanja Vijeća ministara BiH, a ona nije objavljena ni na veb stranici Ministarstva, ni u "Službenim novinama BiH".\nFuad Kasumović, zamjenik ministra finansija i trezora BiH, rekao je da je ovom odlukom ispoštovan Zakon o platama u institucijama BiH po kome jednaku platu moraju imati zaposleni na istom radnom mjestu i sa istom školskom spremom.\nRazlike u platama zaposlenih u institucijama BiH do sada nije bilo u određivanju osnovice i platnog razreda, nego u različitim entitetskim poreskim propisima, što se održavalo na plate zaposlenih u zavisnosti iz kog entiteta dolaze.\nprije 23h 53m 0\nprije 21h 38m 35\nprije 10h 33m 160\nprije 10h 12m 65\nprije 6h 49m 66


BiH prošle godine izvezla struju vrednu 424 miliona | Nova Ekonomija\nDobri rezultati postignuti u izvozu struje iz BiH, delom su rezultat poskupljenja energenata na svetskom tržištu.\nU prvih 11 meseci 2021. godine, izvoz električne energije iz BiH bio je za je 53,9 odsto veći u odnosu na isti period prethodne godine i vredeo je 359 miliona evra.\nKrajem prošle godine, cene struje su se širom Evrope popele na preko 400 evra po megavat-satu za Francusku, Nemačku, Holandiju, Belgiju, Švajcarsku, Austriju, Sloveniju, Hrvatsku, Mađarsku, Italiju i Slovačku.\nStruja za privredu od Nove godine skuplja za skoro 40 odsto\nSrbija će morati da uvozi još struje\nŠto se tiče uvoza električne energije u BiH u 2021. godini, njena vrednost je takođe skočila i to za 127 odsto i to na nešto manje od 112 miliona evra.\nOsim visokih cena, na povećanje vrednosti uvoza struje u BiH uticali su i unutrašnji problemi, havarija u termoelektrani Kakanj, kao i štraj rudara u novembru. Lokalni mediji navode da je to dovelo do većeg uvoza.\nVrednost izvoza električne energije BiH je u 2020. iznosila je oko 255 miliona evra, a u 2019. godini oko 295 miliona evra.\nSrbija je takođe morala da uvozi struju krajem prošle godine zbog niza havarija u Termoelektrani Nikola Tesla u Obrenovcu i u Rudarskom basenu Kolubara.


Nakon povećanog nivoa radijacije u Rusiji, ima li razloga za zabrinutost u Srbiji? - Far\nNakon nesreće koja se je dogodila pre nekoliko dana tokom testiranja rakete na vojnom poligonu u gradu Severodvinsku, prema navodima ruskih vlasti nivo radijacije je povećan od 4 do 16 puta, dok Gripnis tvrdi da je to čak 20 puta, prenosi RTS.\nGostujući u jutarnjem programu RTS-a Vedrana Vuletić iz Direktorata za radijacionu i nuklearnu sigurnost i bezbednost Srbije je istakla da ukoliko su navedeni podaci pouzdani, odnosno ako je tačno da je ta vrednost bila povišena samo sat i po vremena, onda ne treba da postoji zabrinutost čak ni kod stanovnika iz oblasti gde se je dogodila nesreća. Ona je, takođe, naglasila da u Srbiji nije detektovan nikakav veštački radionuklid koji bi bio poreklom iz ove nesreće i dodala da skadinavske zemlje, koje imaju vrlo osetljive instrumente i koje su vrlo rigorozne po tom pitanju jer su imale iskustvo iz Černobilja, nisu prijavile nikave neuobičajene vrednosti.\nNa pitanje da li su pomenuti nivoi radijacije opasni po čoveka, životinje i biljni svet, Vuletićeva kaže da ako taj podatak jeste tačan on ne može biti opasan, ali je potrebno da se zna više informacija.\n“Mi ne znamo koji izotopi su tu bili, mi ne znamo kakvo je to gorivo što je razumljivo jer je u pitanju vojna tehnologija i nije iz razumljivih razloga dostupno javnosti, pa ni nama”, dodala je Vuletićeva.\nOna smatra da je taj nivo radijacije vrlo nizak da bi čak i u nekom kasnijem periodu, godinama kasnije, izazvao bilo kakav rak ili leukemiju ili bilo šta drugo.\nA. Todorov (izvor: rts.rs)\nAsocijacija „Vitezovi“ iz Rusije predstavila se u Dimitrovgradu Šef srpske diplomatije uputio saučešće Sergeju Lavrovu povodom ubistva ruskog ambasadora u Turskoj Putin završio posetu Beogradu Rešiti probleme u obrazovanju na manjiskim jezicima\nDirektorat za radijacionu i nuklearnu sigurnost i bezbednostNesrećaPovećan nivo radijacijeRadijacijaRusijaSeverodvinskSrbijaVedrana Vuletić\nsedam × = forty two


Oni poštuju Partizan i ''Grobare'', ali dolaze da ih pobede! - Sportske.net\nOni poštuju Partizan i ''Grobare'', ali dolaze da ih pobede!\nDoskora je bilo nezamislivo da jedna ekipa iz Rumunije bude favorit u ''Pioniru'' protiv Partizana, ali posle onoga što smo videli u prva četiri kola Evrokupa, Asesoft sigurno neće biti autsajder.\nPodsetimo, Partizan u sutrašnji meč petog kola Evrokupa ulazi posle četiri uzastopna poraza, dok je Asesoft za to vreme upisao tri pobede, a jedino je izgubio u Turskoj od Banvita.\nA da su im ambicije pobedničke i na gostovanju ekipi Partizana, potvrdio je i trener Asesofta Vladimir Arnautović.\nOn se u izjavi koju je preneo zvanični klupski sajt, pohvalno izrazio o Partizanu i njegovim navijačima, ali veruje u kvalitet svog tima i pozitivan rezultat u Beogradu.\n''Niko ne može da bude favorit protiv Partizana u Beogradu, protiv ekipe koja svake godine stvori dobre igrače za reprezentaciju Srbije i proda ih za veliki novac klubovima širom Evrope. Trenutno prolaze kroz težak period, zabeležili su četiri poraza u Evrokupu i ovo je za njih meč od vitalne važnosti. I atmosfera u dvorani će nas sigurno dodatno motivisati, jer je poseban osećaj igrati u prisustvu takvih navijača koji izuzetno vole svoj klub'', istakao je Arnautović.\nSlično razmišlja i jedan od aduta Asesofta Levente Zijarto.\n''Došli smo s velikim poštovanjem prema tradiciji Partizana, ali u isto vreme smo odlučni da odigramo dobro i odemo kući kao pobednici. Znamo da neće biti lako, ali radujemo se što ćemo igrati pred divnim navijačima Partizana, čuo sam samo dobre stvari o njima'', istakao je Zijarto.


Evropa zaključila: Diskriminacija nad ruskom manjinom u Estoniji - 04.09.2017, Sputnik Srbija\nNad manjinom koja govori ruski jezik u Estoniji vrši se diskriminacija prilikom zapošljavanja i upisa u obrazovne institucije, zaključak je Generalnog direktorata... 04.09.2017, Sputnik Srbija\nevropa, vesti, svet, estonija, evropska unija (eu)\n17:34 04.09.2017 (Osveženo: 13:47 11.10.2021)\nNad manjinom koja govori ruski jezik u Estoniji vrši se diskriminacija prilikom zapošljavanja i upisa u obrazovne institucije, zaključak je Generalnog direktorata Evropskog parlamenta za unutrašnju politiku EU.\nKako se navodi u izveštaju, situacija vezana za ruskojezičnu manjinu u Estoniji i dalje je krajnje politizovana.\nPrimeri diskriminacije su, između ostalih, i rigorozni testovi poznavanja estonskog jezika prilikom zapošljavanja, što u mnogim slučajevima predstavlja izuzetno veliki problem za populaciju koja govori ruskim jezikom.\nAutori dokumenta ističu i da su do 2007. godine stranci mogli bez znanja estonskog jezika da završe fakultete, dok je sada to praktično nemoguće.\nČlan Centrističke stranke Estonije Vladimir Veljman tim povodom kaže da estonske vlasti nemaju nameru da reše to pitanje, budući da se upravo taj problem najviše i koristi prilikom predizbornih kampanja.\nI poslanica Evropskog parlamenta Jana Tom kaže da su u odabiru ljudi prilikom zapošljavanja poslodavci daleko ređe naklonjeni pripadnicima ruskojezične populacije, a dokaz diskriminacije je i nepostojanje pismenih medija na ruskom jeziku.


CM: U regionu samo Vučić i Milo vode i stranku i državu\nAleksandar Vučić i Milo Đukanović jedini su predsednici država u regionu koji su istovremeno i na čelu vladajućih partija. Predsednik Srbije je do sada najmanje tri puta obećavao da će se povući sa funkcije u SNS, ali do danas to nije učinio. Sve to uprkos činjenici da sve vreme krši Ustav Srbije.\nBiti na čelu stranke i istovremeno biti predsednik svih građana, nije po Ustavu, a mnogi će se složiti i prilično je loša politička praksa.\nStoga nije začuđujuće to što je u velikoj većini država regiona predsednik države nestranačka ličnost ili se onog trenutka kada stupi na ovu funkciju povlači sa čela stranke. Tako je bar u Hrvatskoj, Sloveniji, Severnoj Makedoniji, Albaniji, Mađarskoj…\nU Srbiji i Crnoj Gori nije takva situacija.\nAleksandar Vučić od početka svog mandata najavljuje povlačenje sa čela SNS, ali se to ne dešava. Milo Đukanović takođe je predsednik države, ali i njegovog DPS-a. On sada nema većinu te nije formirao Vladu, ali do nedavno je bilo tako.\nTri godine od prvog obećanja\nZvanično je predsednik Srbije najavio da će se povući sa čela Srpske napredne stranke najmanje tri puta.\nPrvi put u vreme kada je Tomislavu Nikoliću isticao predsednički mandat i kada je na medijske spekulacije odgovarao da mu „ne pada na pamet“ da se kandiduje za novog šefa države. Iste te 2017. godine rekao je da će SNS novog lidera dobiti 2019, a potom i za Vidovdan prošle godine. Taj plan poremetila je korona.\nZa danas popodne zakazana je sednica Predsedništva SNS, na kojoj će se kako je Vučić najavio razgovarati o mnogim temama, ali da će biti reči i o promenama u SNS.\nNa pitanje da li te promene mogu uključivati i ispunjenje davnašnjeg obećanja predsednika Srbije, politički analitičar Cvijetin Milivojević kaže da to može biti jedna od tema današnjeg Predsedništva SNS.\n„Ja se čudim političkoj javnosti, pre svega liderima opozicije koji ne govore o tome da Vučić krši Ustav time što je i dalje predsednik SNS. To traje od 2017, protivustavno je i protivzakonito. Najviše se čudim pravnim stručnjacima ove zemlje koji ne reaguju na to što nam predsednik države krši Ustav i najmanje još pet zakona pride“, kaže Milivojević i dodaje:\n„Reč je o stranci koja obuhvata oko 12 odsto građana Srbije sa 750.000 članova. To je procentualno u odnosu na broj stanovnika više nego što ima Komunistička partija Kine ili stranka nemačke kancelarke Angele Merkel. Ovo je i stvar političkog (ne)morala, jer Vučić praktično predvodi vojsku koja je spremna na „rat“ protiv ostalih građana Srbije, kojima je gle ironije baš on predsednik“.\nJedini način da preživi\nIpak, kaže da je uveren da će predsednik svoje davno dato obećanje ispuniti.\n„Ja mu zaista verujem, jer je to jedini način da politički preživi. Pre svega zato što to od njega traži Evropska unija i ovim potezom bi popravio imidž i u EU i u svetu. Zatim i zbog dijaloga sa opozicijom, u kojem ne učestvuju stranci. On bi naime mogao da tu bude posrednik, samo kao predsednik republike. Ukoliko je na čelu vladajuće stranke to je jedna lakrdija. Ako bi se povukao sa čela SNS mogao bi sa punim pravom i legitimno da se pojavi na sledećim predsedničkim izborima i na njima najverovatnije pobedi. Velika istina je da bi na ovaj način uveliko odmogao SNS, ali bi pomogao demokratiji u Srbiji. Zato po mom mišljenju nije isključeno da danas na Predsedništvu Vučić kaže „ja moram da se povučem“, a da onda krene kuknjava celokupnog članstva“, kaže Milivojević i dodaje:\n„On ne može tu odluku doneti danas, to se ne radi na sednici Predsedništva, ali može reći da o tome razmišlja. Moja je procena da je krajni rok za ovakav Vučićev potez septembar mesec, kada zaista počinje stvarni dijalog sa opozicijom, a tada je Vučić najavio i Izbornu Skupštinu SNS“, zaključuje Milivojević.\nNa poziciji predsednika vladajuće stranke ali i države bio je i bivši predsednik Boris Tadić. S druge strane Tomislav Nikolić po preuzimanju predsedničke funkcije podneo je ostavku na mesto predsednika SNS. Epilog njegove odluke je da je kasnije stranku preuzeo Aleksandar Vučić. Na tome se nije zaustavio već se kandidovao i za predsednika države. (www.nova.rs, Jelena Jelovac, 6.5.2021)\nОбјавио cvijetin у 23:54


EXIT je pobijedio u glavnoj kategoriji u konkurenciji sa vrtoglavih 350 festivala iz više od 35 zemalja, uz preko milion glasova publike i mišljenje stručnog žirija sastavljenog od najeminentnijih ljudi svjetske muzičke industrije, navodi se u saopštenju festivala.\n– ”Zaista je neverovatan uspeh nakon samo četiri godine ponovo osvojiti najvažniju festivalsku nagradu na svetu! I to u najtežoj kategoriji, gde su najveći evropski i svetski festivali sa budžetima i preko deset puta većim od našeg. Osećaj je neopisiv, izuzetno smo ponosni što smo najveće priznanje vratili u naš Novi Sad, evropsku prestonicu kulture, u našu Srbiju, u naš region!”\nSinoć je trijumfovao i miljenik publike ovogodišnjeg Exit festivala Rag”n”Bone Man koji je proglašen za najbolju novu zvijezdu u Evropi.


Oslobodjenje o izjavi Godfrija: Nije normalno da ambasador javno podržava rastakanje zemlje ...\nOslobodjenje o izjavi Godfrija: Nije normalno da ambasador javno podržava rastakanje zemlje …\nBeta 26. maja 2021. 09:25\nPredsednik pokreta Oslobodjenje Mladjan Djordjević kritikovao je danas ambasadora SAD Entonija Godfrija zbog izjave o „priznanju Kosova od strane Srbije“, navodeći da bi „u svakoj zemlji koja drži do sebe“ takvi stavovi bili osnov za otkazivanje gostoprimstva stranom diplomati na osnovu Bečke konvencije.\nReagujući na intervju u jučerašnjoj Politici u kom je ambasador SAD naveo da Vašington želi da vidi „obavezujući sporazum Srbije i Kosova zasnovan na medjusobnom priznanju“, lider Oslobodjenja je ocenio da „nije normalno“ da strani diplomatski predstavnik „javno podržava rastakanje zemlje domaćina“.\n„Cinična je izjava ambasadora da ‘rešenja za Zapadni Balkan moraju doći od država Zapadnog Balkana’, posebno nakon što je, izdiktirao sva rešenja u formi naredjenja. Rešenje za Zapadni Balkan će biti poništenje svih nelegalnih sporazuma koje je potpisala vlada Aleksandra Vučića i baziranje budućih predloga na načelima Ustava Srbije i Rezolucije 1244“, ocenio je Djordjević a prenelo Oslobodjenje.\nNavodeći da je intervju ambasadora „prepun hvalospeva prema politici Aleksandra Vučića i tobože divnoj klimi za poslovanje američkih kompanija u Srbiji“, Djordjević je ocenio da je „apsolutno jasno koja strana sila je postala glavni sponzor Vučićevog režima“.\n„Svako sponzorstvo dolazi na naplatu, što nam govore i stavovi ambasadora prema kosovskom pitanju“, naveo je lider Oslobodjenja.\nDodao je da „osim odricanja od Kosova i Metohije“, SAD očekuju od „Vučićevog režima“ da ispuni i „druge zadatke“.\n„Tu se nalazi i energetska diverzifikacija, što praktično znači odaljavanje Srbije od Rusije, kao i stvaranje mini-Šengena, što je ekonomska priprema za Veliku Albaniju“, naveo je Djordjević.\nAmbasador SAD izjavio je za jučerašnju Politiku da je Srbija „privredna lokomotiva Zapadnog Balkana“ i „ekonomski lider u regionu“ ali i dodao da Vašington „godinama podržava proces koji vodi sveobuhvatnom i obavezujućem sporazumu o normalizaciji odnosa“ Beograda i Prištine.


Uživaj u novoj avanturi uz ,,Tajne avanture kućnih ljubimaca 2“\nNastavak blokbaster komedije, ,,Tajne avanture kućnih ljubimaca” proslavlja se u bioskopima Cineplexx širom Srbije. U Beogradu, 8. juna od 15 časova, ispred UŠĆE šoping centra organizovano je takmičenje u sličnosti sa likovima iz filma ,,Tajne avanture kućnih ljubimaca“ dok se dan nakon toga najmlađi mogu radovati Porodičnom danu u svim bioskopima Cineplexx, u nedelju 9. juna od 12 do 17 časova!\nSubota, 8. jun od 15 časova rezervisana je za defile ispred UŠĆE šoping centra, namenjen kućnim ljubimcima koji podsećaju izgledom ili svojim ponašanjem na Maksa, Divnu, Grudvicu ili ostatak družine. Zainteresovani mogu prijaviti svoje ljubimce slanjem poruka u DM zvaničnih Instagram i Facebook stranica bioskopa Cineplexx ili Taramount Film-a. Za pobednike u svim kategorijama obezbeđene su super nagrade, promotivni materijali iz filma i hrana za ljubimce koju obezbeđuju Whiskas i Pedigree!\nPored dobrog druženja posetioci imaju mogućnost da urade i nešto plemenito! Zajedno sa partnerima iz Veterine Beograd možete pomoći da neki krzneni drugari pronađu novi dom. Domaćin ovom druženju biće jedan od najduhovitijih ljudi sa javne scene, Inspektor Blaža.\nUkoliko u subotu ne saznate šta vaši ljubimci rade sami kod kuće, ne propustite druženje u nedelju, 9. juna, u svim Cineplexx bioskopima od 12 do 17 časova na Porodičnom danu, uz mnogo zabave i smeha, kreativnih radionica inspirisanih preslatkim ljubimcima! Najsrećnije mališane obradovaćemo vaučerima za Happy Meal u Mc Donald’s restoranima, kao i poklon magazinima za decu „Mali Politikin zabavnik”, „Mali Neven” ili „Neven”\nTrejler filma „Tajne avanture kućnih ljubimaca 2” – ovde\nUkoliko već niste, učlanite vaše dete u Cineplexx Porodični film klub i iskoristite pogodnosti koje imate prilikom svake posete bioskopu. Svi članovi kluba imaju uvek sniženu cenu karte i meni* specijalno kreiran za vas po fantastičnoj ceni!\nVidimo se na Porodičnom danu u bioskopima Cineplexx!


Milorad Dodik kapitulirao: Odgađa se primjena zaključaka o prenosu nadležnosti! - Moja Hercegovina\nPočetna / Milorad Dodik kapitulirao: Odgađa se primjena zaključaka o prenosu nadležnosti!\n7. Juna 2022. 17:35\nPrimjena zaključaka o prenosu nadležnosti odlaže se za šest mjeseci kako bi se izbjeglo dodatno usložnjavanje spoljnopolitičke poizicije Republike Srpske u složenim geopolitičkim okolnostima”, navedeno je u devetom zaključku čije su usvajanje predložili šefovi klubova SNSD-a, Ujedinjene Srpske, NDP-a, DEMOS-a, Socijalističke partije i NPS-a.\nSličnim zaključcima se regulišu i pitanja u vezi sa indirektnim porezima, odnosno pitanja iz nadležnosti Uprave za indirektno oporezivanje BiH.\nOznakeMilorad Dodik prenos nadležnosti prolongiranje


Novi Fiat 500L je stigao - GARAŽA\n25/05/2017 Garaža Klub 0 Comments\nNovi Fiat 500L je stigao\nKompanija FCA Srbija zvanično je započela sa komercijalnom proizvodnjom novog modela automobila Fiat 500L, koji će se sa ponosom proizvoditi u fabrici u Kragujevcu. Svečanosti povodom početka proizvodnje novog modela automobila Fiat 500L prisustvovali su premijer Srbije Aleksandar Vučić, ministar trgovine, turizma i telekomunikacija Rasim Ljajić, ministarka građevinarstva, saobraćaja i infrastrukture Zorana Mihajlović i Alfredo Altavilla, glavni izvršni direktor FCA EMEA, kao i mnoge druge zvanice.\nOvom prilikom, premijer Srbije, gospodin Aleksandar Vučić je izjavio: „Kao jedinstveni domaći proizvođač automobila, uz Fiat 500L koji predstavlja jedini domaći proizvod u automobilskoj industriji i uz značajne investicije, predstavljajući danas u Kragujevcu ovaj novi model, FCA Grupacija dokazuje svoju posvećenost razvoju svog poslovanja u Srbiji. Vlada Republike Srbije će pružiti punu podršku poslovanju kompanije FCA kako bi osigurala budući nastavak poslovanja i dugoročno strateško partnerstvo između Srbije i FCA Grupacije. Ovo je u najboljem interesu svih zaposlenih, lokalne zajednice, kao i celokupne srpske privrede.”\n„Novi FIAT 500L predstavlja naslednika najbolje prodavanog malog višenamenskog vozila u Evropi i predodređen je da obnovi i nastavi njegov uspeh. Ponosni smo na to što možemo da kažemo da je postignut ambiciozni plan da fabrika u Kragujevcu ponovo bude centar proizvodnih aktivnosti. Imali smo jake temelje za dobar start, Kragujevac je obezbedio kvalifikovanu radnu snagu i jaku industrijsku podršku. Vlada Republike Srbije bila je posvećeni partner dok je FCA Grupacija donela svoje bogato globalno znanje, resurse i omogućila pristup tržištima“, rekao je gospodin Alfredo Altavila, glavni izvrši direktor FCA EMEA.\nNovi model 500L je „više nalik modelu 500 nego ikada“. Jedinstvena kombinacija prostranosti i specifičnih karakteristika, u sebi ima čak 40% kompletno redizajniranih i obnovljenih komponenti. Dizajniran je sa ciljem da pojača porodični osećaj kojim model odiše kroz naglašene glavne stilske karakteristike, za identitet koji se izdvaja. Model 500L uspešno kombinuje prilagodljivost koja je vodeća u klasi sa jedinstvenim vrednostima modela 500 i upečatljivim funkcijama. Novi model 500L je unapređen i u smislu bezbednosti i konektivnosti/ konekcije. Pored toga, uspeo je da održi vodeću poziciju u oblasti prostorne efikasnosti.\nFCA SRBIJA predstavlja najveću inostranu industrijsku investiciju u Republici Srbiji. Na nacionalnom nivou, kompanija doprinosi rastu bruto domaćeg proizvoda, vodeći je srpski proizvođač i apsolutni lider u oblasti izvoza, sa preko milijardu evra ostvarenih u 2016. godini, dok je na lokalnom nivou, fabrika u Kragujevcu pokrenula jedinstveni razvojni ciklus. U isto vreme, FCA Srbija teži da bude dobar član zajednice, sledeći principe koje FCA Grupacija primenjuje na globalnom nivou i koji su prepoznatljivi širom sveta. Iz tog razloga je FCA Srbija započela i nastavlja sa razvojem brojnih društveno odgovornih projekata i aktivnosti, za dobrobit lokalnog stanovništva kao i stanovništva na nivou cele države.\nFCA Srbija PR\nOznake: 2017, 500l, fiat, KRAGUJEVAC, novi, redizajn\nPrevious Previous post: Opel Crossland X: Moderan gradski stil sa „cool“ SUV stavom\nNext Next post: Avantura počinje! Osvoji MINI vikend!


SAD: Vatreno oružje kao omiljeni božićni poklon - Biznis i Finansije\nHome\tVestiPolitika i društvo\tSAD: Vatreno oružje kao omiljeni božićni poklon\nSAD: Vatreno oružje kao omiljeni božićni poklon\nby bifadmin 26. decembra 2014.\nAmerička federacija za maloprodaju procenila je da je prodaja vatrenog oružja pred praznike (dakle, u decembru i novembru) porasla za 4%. Možda će vam ovo zvučati čudno ali Amerikanci svojim najmilijima za Božić poklanjaju – pištolje i puške.\nKomičar Džo Mande koji ima više od milion pratilaca na Tviteru našalio se na račun opsednutosti Amerikanaca oružjem ističući tvitove ljudi koji su se fotografisali sa svojim ubojitim božićnim poklonima. Među njima se nalaze i deca, okružena članovima porodice, koja poziraju sa pištoljima u rukama.\nDa ljubav prema oružju raste, pokazuje i podatak da, po rezultatima Pju istraživačkog centra, po prvi put u poslednje dve decenije ima više Amerikanaca koji su za slobodnu trgovinu oružjem (52%) od onih koji su za ograničavanje iste (46%).\nVintidž crteži koji naglašavaju probleme današnjice\n“Novi Put svile”: Kad Zmaj zagrli Medveda


Banjaluka: "Prirodno bilje" počinje proizvodnju i izvoz organske industrijske konoplje - Glas Srpske\nSrna 22.05.2020 11:47\nSARAJEVO - Banjalučka firma "Prirodno bilje" dobila je odobrenje Ministarstva poljoprivrede Republike Srpske za uzgoj i proizvodnju organske industrijske konoplje koju će izvoziti u Njemačku, saopšteno je iz "Farma dva" projekta koji provode Američka agencija za međunarodni razvoj /USAID/ i Švedska.\nVlasnik ove firme Nedeljko Kusturić rekao je da industrijska konoplja nova kultura za proizvođače ljekovitog i aromatičnog bilja u BiH uopšte, te pojasnio da se od nje u svijetu proizvodi više od 200 proizvoda.\n"Sjeme konoplje koristi se u prehrambenoj industriji, a sve je veća i primjena u građevinarstvu, gdje se koristi kao prirodni izolacioni materijal. Od stabljike se takođe proizvode briketi koji se koriste kao energent u eko-toplanama, a koji imaju veću energetsku vrijednost od bukovog drveta", pojasnio je Kusturić.\nOn očekuje da se u "ovu priču" uključe i poljoprivredni instituti kao i ministarstva poljoprivrede u BiH, kako bi razvoj ove proizvodnje pratila stručna podrška i pozitivna zakonska regulativa koja bi bila usklađena sa zakonskim rješenjima u EU.\nKusturić je izrazio nadu da ovaj prvi projekat plantažne proizvodnje industrijske konoplje bude uvod u organizovanu proizvodnju ove kulture u BiH i da se proizvodnja i izvoz industrijske konoplje značajno povećaju u budućnosti.\nOn je rekao da je firma osnovana 1996. godine i na 80 hektara zemljišta trenutno proizvode više od 150 tona ljekovitog i aromatičnog bilja, uglavnom kamilicu, mentu, bosiljak, neven i matičnjak.\n"Mi imamo nešto više od 34 hektara vlastitog zemljišta, ali sarađujemo sa 120 farmera koji obrađuju dodatnih 46 hektara i koji sakupljaju samoniklo bilje", pojasnio je Kusturić i dodao da "Prirodno bilje" obezbjeđuje sjeme i sadni materijal, ambalažu i stručnu podršku svim farmerima i sakupljačima, te otkup proizvoda.\nKako bi podržali razvoj firme, Vlada Švedske i USAID pomogli su joj prije 10 godina pri kupovini traktora sa pratećom opremom, sušilice i sjeckalice za bilje, a krajem prošle godine "Farma dva" projekat podržao je "Prirodno bilje" u nabavci specijalizovane mašine za odvajanje lista od stabljike.


Ministarstvo za zajednice i povratak - Jevtić nakon sastanka sa Apostolovom: EU najznačajniji partner MZP-a,formirati ZSO zbog života a ne politike\nponedeljak, 16 oktobar 2017 17:27\nJevtić nakon sastanka sa Apostolovom: EU najznačajniji partner MZP-a,formirati ZSO zbog života a ne politike\nPotpredsednik Vlade i ministar za zajednice i povratak Dalibor Jevtić, sastao se danas sa šeficom kancelarije EU na Kosovu/Specijlanim predstavnikom EU Natalijom Apostolovom.\nTokom sastanka ministar Jevtić i šefica kancelarije EU na Kosovu/EUSR Apostolova, razgovarali su o temama važnim za povratak, konkretno nastavku projekta RRK/PRK, poboljšanju položaja Srba i drugih nevećinskih naroda na Kosovu, formiranju ZSO, rešavanju pitanja uzurpirane imovine, kao i o prioritetima Ministasrtva za zajednice i povratak i kancelarije EU koji će doprineti rešavanju važnih pitanja za sve građane Kosova.\nPotpredsednik Vlade i ministar Jevtić se zahvalio Apostolovoj na dosadašnjoj pomoći EU u procesu povratka i reintegracije raseljenih kao i stabilizaciji zajednica. Jevtić je tokom sastanka rekao da Ministasrtvo na čijem je čelu sa EU realizuje jedan od najznačajnih i najuspešnijih projekata, a to je projekat RRK/PRK. Naglasio je da se raduje nastavku RRK/PRK projekta i istakao će RRK5/PRK5 projektom mnoge porodice koje su interno raseljene dobiti krov nad glavom na Kosovu a samim tim i šansu da se vrate i žive na svom Kosovu. Kao vrlo važno istaknut je projekat zatvaranja kolektivnih centara na Kosovu, projekat koji za cilj ima konačno rešavanje statusa svih porodica koje se danas nalaze u smeštaju koji ne pruža kvalitetne uslove za život.\nJevtić je Apostolovoj preneo da Srbi i drugi nevećinski narodi na ovim prostorima imaju mnogo problema, ali da će ministarstvo na čijem je čelu uložiti napore da se ti problemi rešavaju jedan po jedan. Kako bi se problemi rešavali potrebno je da se uključe i druge institucije, i podrška i pomoć Kancelarije EU na Kosovu je itekako važna i značajna.\nDvoje zvaničnika su se složili da je potrebno što pre formirati Zajednicu srpskih opština, jer kako je tokom sastanku istaknuto, ovo pitanje ne sme biti predmet političkih prepucavanja već da se ono rešava zbog života običnih građana. Jevtić je posebno naglasio da ZSO treba da se formira na način kako je to dogovoreno i potpisano u Briselu.\nŠefica kancelarije EU na Kosovu Natalija Apostolova je tokom razgovoara potpredsedniku Vlade i ministru Jevtiću, rekla da će on i Ministarstvo na čijem je čelu imati podršku kancelarije EU na Kosovu u rešavanju svih bitnih pitanja o kojima je danas razgovarano.


Trampov ambasador ucenjivao Britance zbog pritvorenog desničara - Infobrif\nTrampov ambasador ucenjivao Britance zbog pritvorenog desničara\nSem Braunbek, američki ambasador za Međunarodnu versku slobodu, žalio se britanskom ambasadoru u Vašingtonu na tretman engleskog desničarskog aktiviste koji je u zatvoru zbog ometanja sudskog procesa, tvrde izvori upućeni u komunikaciju dvojice zvaničnika.\nObjavljeno 14.07.2018. u 13:19\nTomi Robinson (i sivoj jakni) na demonstracijama u Amsterdamu 2010. godine\nfoto: Wikipedia/Wouter Engler\nBraunbek je pomenuo slučaj aktiviste poznatijeg kao Tomi Robinson na sastanku u junu sa ser Kimom Darokom, britanskim ambasadorom u Sjedinjenim Američkim Državama, tvrde jedan britanski zvaničnik i dva izvora bliska organizatorima protestima podrške Robinsonu koji su planirani danas u Londonu.\nRobinson, čije je pravo ime Stiven Jaksli-Lenon, mada koristi i druge pseudonime, je osnivač Engleske odbrambene lige, koja je proteklih deset godina organizovala nasilne demonstracije protiv islamskih imigranata u Velikoj Britaniji. Nedavno je Robinson predstavio sebe kao novinara i aktivistu koji se bori protiv islamskog ekstremizma, a taj potez mu je omogućio da da se poveže sa američkim anti-muslimanskim aktivistima.\nRobinson je uhapšen krajem maja ispred zgrade suda u Lidsu u Engleskoj, dok je snimao video na suđenju vezanom za zlostavljanje dece, a potom pritvoren na 13 meseci zbog kršenja engleskog zakona koji ograničava prisustvo javnosti tokom suđenja.\nBraunbek je pomenuo Robinsonov slučaj na sastanku sa Darokom na kojem je bilo više reči o „brojnim pitanjima verskih sloboda, izjavio je britanski zvaničnik ranije ove nedelje.\nBraunbek je rekao Daroku da će Trampova administracija u slučaju da Britanija ne bude tretirala Robinsona „sa više simpatija“ biti primorana da kritikuje način na koji Britanija postupa u ovom slučaju, tvrde dva izvora bliska organizatorima planiranih demonstracija u znak podrške Robinsonu.\nIzvori navode i da su Robinsonove pristalice, koje su bile u kontaktu sa Trampovom administracijom, zabrinute da bi ga ostali zatvorenici mogli napasti.\nRojters nije uspeo da utvrdi iz kog razloga bi visoki zvaničnik Sjedinjenih Američkih Država zadužen za zaštitu verskih sloboda pokušao da interveniše kod britanske vlade u ime aktiviste koji izražava antislamske stavove.\nBraunbek, bivši guverner Kanzasa i bivši senator SAD, nije bio dostupan za komentare. Međutim, u četvrtak je portparol američkog Stejt departmenta rekao da su „detalji“ Braunbekovog sastanka sa Darokom „potpuno lažni“, ali nije to detaljnije brazložio. Britanaska ambasada nije imala nikakav komentar ovim povodom.\nProšle nedelje, Forum za Bliski istok, grupa iz Filadelfije, izjavila je da finansira i organizuje skup podrške Tomiju Robinsonu u subotu pod nazivom „Oslobodite Tomija Robinsona“ u saradnji sa britanskim i evropskim grupama nedaleko od britanskog parlamenta.\nOčekivalo se da će se ovaj događaj stopiti sa demonstracijama u znak podrške američkom predsedniku Donaldu Trumpu, koji je postavio Braunbeka na funkciju ambasadora, piše britanski Independent.\nSa druge strane, na destine hiljada demonstranta ismejalo je juče američkog predsednika Donalda Trampa prikazujući ga kao ogroman balon u obliku narandžaste bebe koja vrišti.\nTramp koji je juče doputovao u London izjavio je za dnevnik „San“ da se zbog planiranih protesta protiv njega u Londonu i drugim gradovima oseća da nije dobrodošao pa će izbegavati prestonicu što je više moguće.\nDonald TrampSADTomi RobinsonVelika Britanija\nAlbanci juga centralne Srbije traže prava kao Srbi na Kosovu i pozicije u Vladi Srbije\nNa paradi u Francuskoj izgleda da ne ide sve po planu (VIDEO+FOTO)


ВУЧИЋ У БРИСЕЛУ ПРИЗНАО: Ситуација је тешка у вези Косова!\nVUČIĆ U BRISELU PRIZNAO: Situacija je teška u vezi Kosova!\n„Preneo sam da smo otvoreni za nastavak dijaloga čim Priština povuče takse, ali i za stvaranje jedinstvenog regionalnog ekonomskog prostora“, kazao je Vučić.\nPredsednik je istakao da se Srbija nalazi u teškoj situaciji, kada je reč o Kosmetu.\n„Mi smo u teškoj situaciji i usamljeni po pitanju Kosova i Metohije, jer su svi u regionu priznali nezavisnost pokrajine“, istakao je on posle sastanka sa Mogerini. On je napomenuo da Srbiji na ekonomskom planu ide dobro, i da stvari kvari samo situacija oko KiM.\n„Prema proceni, sledeće godine ako ostanu takse gubici bi bili oko 43 miliona evra na mesečnom nivou. To bi bilo teško, ali bismo preživeli. Važnije je kako da pomognemo narodu na KiM da opstane“, rekao je Vučić. On je izrazio uverenje da takse neće opstati.\nKomentarišući pismo predsednika Sjedinjenih Američkih Država Donalda Trampa, on je kazao da smatra da je ta zemlja zainteresovana za kompromis, ali da je istakao da Beograd i Priština nisu blizu rešenja.\n„Trampovo pismo mi govori da su SAD zainteresovane da se pregovori završe kompromisom, da je predsednik sad prvi put uključen otvoreno u proces, ali nisam saglasan da smo u finalnoj fazi, nismo ni blizu rešenja“, objasnio je predsednik Srbije.\n„Ali, mislim da nemamo alternativu nego da nastavimo da razgovaramo. Jer, ako ne budemo nastavili da tražimo rešenja, loša rešenja će pronaći nas i vratiti nas nazad“, rekao je Vučić.\n„Pismo je važna činjenica, ali, s druge strane, nisam toliko optimističan kao što je Priština, ali ni kao što je, izgleda, bio Tramp“, rekao je Vučić.\n„Mi imamo naše nacionalne, državne interese – da čuvamo mir i stabilnost na Balkanu i da nastavimo dijalog“, rekao je predsednik Vučić i još jednom istakao da nije tako optimističan.\nNa pitanje da li je poruka Trampa Tačiju indirektna poruka Ramušu Haradinaju, s obzirom na to da Tramp na neki način insistira na tome da Priština ne povlači poteze koji bi mogli region da vrate unazad, Vučić je rekao da je takva tumačenja čuo i danas u Briselu. „Ne mogu da govorim od koga sve, pošto nije fer, ali sam čuo takva tumačenja i ovde“, rekao je Vučić.\n„Ne mogu da govorim od koga sve, pošto nije fer, ali sam čuo takva tumačenja i ovde“, rekao je Vučić.\nU izjavi novinarima posle sastanka, on je rekao da sa predsednikom tzv. Kosova Hašimom Tačijem nije odvojeno razgovarao.\n„Video sam ga na ručku, prišao je, ali danas nismo imali tu vrstu dijaloga. Bili su predstavnici Makedonije, Crne Gore, BiH, Prištine i mi. Važan trentutak za sve nas i evropsku budućnost i procenu onoga što će se zbivati“, rekao je Vučić.\nSastanku su prisustvovali i predsednik Crne Gore Milo Đukanović, kao i premijeri BiH Deniz Zvizdić i Makedonije Zoran Zaev.\nSastanku lidera Zapadnog Balkana ne prisustvuje premijer Albanije Edi Rama zbog prethodno zakazanih obaveza.\nMOGERINI: VIŠE NEGO IKADA PRE POTREBAN ZAJEDNIČKI RAD NA ZAPADNOM BALKANU\nŠefica EU diplomatije Federika Mogerini je tokom sastanka sa liderima sa Zapadnog Balkana poručila da partneri iz tog regiona sada, više nego ikada pre, moraju da rade zajedno kako bi napredovali ka zajedničkom cilju evropskih integracija, konsolidovali mir i stabilnost i investirali u buduću regionalnu saradnju, a zarad dobrobiti građana regiona.\nU saopštenju Spoljnopolitičke službe EU navodi se da je Federika Mogerini organizovala u Briselu neformalni sastanak lidera sa Zapadnog Balkana, tokom koga su se svi prisutni saglasili o nephodnosti nastavka rada na daljem napretku kako na EU putu tako i na unutrašnjim reformama.\n„Osvrćući se na važan napredak koji je region ostvario u 2018. godini lideri su se složili sa visokom predstavnicom EU da je neophodno nastaviti rad i održati fokus kako na EU putu tako i na neophodnim unutrašnjim reformama, a u cilju ostvarivanja progresa do sastanka Saveta EU u junu 2019. godine“, navodi se u saopštenju EEAS.\nSveobuhvatni sporazum o normalizaciji odnosa Beograda i Prištine mogao bi biti postignut u bliskoj budućnosti, rekao je predsednik privremenih prištinskih institucija, Hašim Tači, nakon sastanka predsednika i premijera zemalja Zapadnog Balkana i tzv. Kosova sa šeficom evropske spoljne politike Federikom Mogerini u Briselu.\nTači je novinarima rekao da, ako neko ima dilemu o ulozi Amerike u procesu dijaloga Beograda i Prištine, pismo američkog predsednika Donalda Trampa je najbolji dokaz da je Vašington uključen u proces i da daje punu podršku postizanju prihvatljivog sporazuma Beograda i Prištine, preneo je Zeri onlajn.\nNa pitanje kada će biti održan naredni sastanak u Briselu, Tači je rekao da ih neće biti pre početka naredne godine.\nJedini način da dijaog o normalizaciji odnosa bude nastavljen je da Priština povuče krajnje nerazumne odluke, poručio je u Briselu predsednik Srbije Aleksandar Vučić u razgovoru sa predsednikom Evropskog saveta Donaldom Tuskom.\n„Srbija je posvećena unapređenju regionalne saradnje i opredeljena da doprinosi tom cilju. Preduslov za uspešno ostvarivanje i unapređivanje regionalne saradnje je strogo poštovanje zaključenih sporazuma i dogovorenih okvira saradnje od strane svih učesnica u regionu. Jedini način da se stvore uslovi u kojima bi dalji nastavak razgovora bio moguć, jeste da Priština povuče protivpravne i krajnje nerazumne odluke“, istakao je predsednik Vučić, saopštila je Pres služba Predsednika.\nPremijerka Srbije Ana Brnabić rekla je danas u Centru za evropske studije u Briselu da za nju Evropa predstavlja zbir vrednosti, a ne ćup novca, te da je glavni spoljnopolitički cilj Srbije priključivanje EU.\n„Članstvo u EU je strateški cilj Srbije. EU za nas nije ćup novca već set vrednosti kojima težimo zbog kvalitetnije života svih naših građana. Srbije ostaje posvećena politici mira i stabilnosti i jačanju saradnje u regionu“, navela je predsednica vlade na svom tviter nalogu.\n„Rok 2025. godine za ulazak u EU je veoma ambiciozan. To neće zavisiti samo od nas, već i od EU i zemalja članica“, rekla je Brnabić.\n„Ako bi EU ponudila Srbiji proširenje danas, rekla bih ne“, rekla je Brnabić i zaključila da „moramo više da radimo“, navodi na tviteru briselski Centar za evropske studije.\nBRNABIĆ: NEPREDVIDIVI POTEZI PRIŠTINE PRETNJA REGIONALNOJ STABILNOSTI\nPremijerka Srbije Ana Brnabić kaže da je u razgovorima sa najvišim EU zvaničnicima ocenjeno da poslednji potezi Prištine ugrožavaju regionalnu stabilnost.\nBranbić, koja boravi u Briselu, naglasila je da će Srbija ostati pouzdan partner EU.\nPremijerka Ana Brnabić kaže da da su ona i predsednik Srbije Aleksandar Vučić tokom susreta sa predsednikom Evropskog saveta Donaldom Tuskom razgovarali prvenstveno o situaciji na Kosovu i Metohiji i nastavku dijaloga Beograda i Prištine.\n”Uvek je dobro da razgovaramo sa evropskim partnerima, da ih upoznamo sa onim što mi vidimo na terenu i razmenimo mišljenja o tome šta oni misle da će se dalje dešavati jer je Priština u ovom trenutku dosta nepredvidiva”, izjavila je Brnabić.\nOna je posle sastanka sa predsednikom Evropskog saveta ocenila da u EU postoji nada će se dijalog Beogarda i Prištine nastaviti ii da će to doprineti regionalnoj stabilnosti.\n”Brisel je jako mnogo uložio u regionalnu stablnost. I kroz Berlinski proces i regionalno ekonomsko povezivanje, infrastrukturno povezivanje, a ovo što se dašava sada ugrožava sve to”, ocenila je Brnabić.\nPremijerka Srbije je u razgovoru sa Tuskom potvrdila da će Srbija nastaviti da učestvuje u svim regionalnim inicijativama i razgovorima koji se izmeđuostalog odnose na ukidanje rominga, priznanje akademskih kvalifikacija i podršku Regionalnoj kancelariji maldih.\n”Želimo da ostanemo konstruktivan partner i da pokažemo da smo ljudi na koje može da se računa. Ne želimo da na bilo koji način ugrozimo inicijative koje dolaze iz Brisela”, zaključila je Brnabić.\nPremijerka ja najvila da će se tokom dana sastati i sa evropskom komesarkom za trgovinu Sesilijom Malmstrom sa kojom će razgovarati o tome šta EU može da uradi kako potezi Prištine ne bi pogađali privrednike u centralnoj Srbiji i BiH.\nBRNABIĆ: ULAZAK U EU I REGIONALNA STABILOST NAJVEĆI INTERES\nPremijerka Srbije Ana Brnabić izjavila je danas u Briselu da je Srbija na dobrom putu kada je reč o reformama i ekonomskim pokazateljima, ali i da je suočena sa velikim izazovima zbog jednostranih i nepredvidljivih poteza Prištine.\n„Mi tražimo mir i stabilnost i rešavanje problema u okvirima postojećih međunarodnih mehanizama“, poručila je Brnabićeva u govoru u Centru za evropsku politiku (EPC) u Briselu\n”Mislim da su reforme same po sebi isto tako važne kao i krajnji cilj – članstvo. A put je ponekad važniji od samog cilja”, kazala je predsednica vlade.\nBrnabićeva je naglasila da, ukoliko zemlja nije spremna da uđe u EU, njeno pristupanje može biti gubitnička kombinacija kako za državu, tako i za EU.\nOna je ocenila da su reforme u oblasti ekonomije, javne administracije i vladavine prava najbitnije reforme i ključni stubovi evrointegracionog procesa i naprekta Srbije.\nBrnabićeva je navela regionalnu stabilnost kao jedan od najznačajnijih faktora za dalji napredak svih zemalja Zapadnog Balkana.\n”Šta god da radite u reformama, bez regionale stabilnosti nema stabilne Srbije ili bilo koje druge zemlje regiona. Zato je regionalna stablilnost drugi spoljnopolitički interes Srbije”, kaže Brnabić.\nNikad laksa situacija sa Kosovom i to pre svega zaslugom Dacica, Kine i Rusije. A ti im samo odmazes.\nnerazumem "stuacija teška" kad je majstore bila laka?Nerazumem kakav to trip u glavi ima čovek dali posmatranje treba.Ameri za takvo stanje imaju rešenje msm da se zove impičment.Odjebi bre od kosova čoveče ko ti je dao mandat da ti nesto tu mrljaviš.Kako su se povukli ameri iz sirije tako će i iz bondstila i onda uz Bozju pomoć eto nas dole za 48 sati.\nPa ŠTA ako su drugi priznali? Dok Srbija ne prizna mogu da se slikaju! A to Srbija NIKADA ne sme da uradi!\nIzdaja u epizodama...euro fanatizam po svaku cenu, pa i po cenu Srbije...za šaku eura...\nPa Vucko trazi da vrate takse a vojska Kosova u medjuvremenu se brzo modernizuje...to ne primeti..kao?


Na izborima decembra 1990. socijalisti Slobodana Miloševića osvojili su 194 skupštinska mandata. Računalo se po većinskom sistemu, na osnovu osvojenih 2.320.587 glasova (46,08 posto) ali od znatno većeg biračkog tela (7.944.797 upisanih glasača, uz odziv od 71,48 posto građana).\nTri poslanička mandata manje (191) 30 godina kasnije osvojio je danas moćni SNS Aleksandra Vučića. Preračunavanje se sada vrši po proporcionalnom izbornom sistemu, pa poređenje broja mandata nije sasvim adekvatno – o čemu govori činjenica da je lista sakrivena iza imena predsednika Srbije osvojila fascinantnih 61,59 odsto glasova (po RIK-u) odnosno „više od dva miliona“ (po Vučiću). Biračko telo danas ne obuhvata kosovske Albance pa je znatno manje (6.584.376) a manji je i odziv građana: u momentu pripreme NIN-a, zvanični podaci RIK-a, na obrađenih 70,57 biračkih mesta, dosegli su podatak o odzivu od 50,32 - baš onaj koji je dan ranije bio „zacrtao“ Vučić.\nPosmatračka misija CRTA, doduše, ocenila je da bi, bez nepravilnosti zabeleženih na osam do deset odsto biračkih mesta, izlaznost bila oko 45 posto upisanih birača – ali jasno je da taj uvid u stanje stvari nema šanse da utiče na konačni ishod, jer bi se tako lakše moglo postaviti pitanje legitimiteta buduće vlade. A znamo da u naprednjačkoj Srbiji nenaručena pitanja nisu poželjna.\nA nije baš poželjno ni temeljnije podsećanje na rezultate iz 1990, jer oni pokazuju da je čak i na samom početku „demokratizacije Srbije“, u parlamentu bilo znatno više opozicionih predstavnika nego danas: od ukupno 44 liste kandidata, mandate je tada uspelo da osvoji njih još 14 – a među njima SPO (19 poslanika), DS (sedam), razne manjinske stranke, grupe građana i nekoliko danas zaboravljenih partija.\nNakon tri decenije bauljanja, što putevima, što stranputicama, stigli smo do Skupštine u kojoj će, ukoliko se nešto ne promeni na ponovljenim izborima, biti dve do sada vladajuće stranke, odnosno koalicije – jedna okupljena oko SNS i jedna oko SPS (10,32 posto glasova, odnosno 32 mandata) – i samo jedan akter koji nastupa sa bar formalno „opozicionim“ imidžom, Srpski patriotski savez (SPAS) Aleksandra Šapića (3,64 posto osvojenih glasova).\nA i taj jedan se provukao samo zahvaljujući činjenici da je, nakon najave opozicionog bojkota, cenzus smanjen sa pet na tri posto osvojenih glasova. Posebni uslovi predviđeni za stranke manjinskih zajednica, omogućili su i da u Skupštinu uđu SVM (10 poslanika) i liste Muamera Zukorlića, SDA Sandžaka i Ujedinjene albanske partije sa po dva poslanika.\nI šta sad? Ako je, tako posmatrano, početna pozicija još lošija nego 1990, da li to znači da će nam do prve naznake stvaranja demokratskog političkog sistema biti potrebno i više od deset godina, koliko je ceo proces trajao prošli put?\nA GDE JE NEBOJŠA?\nSudeći po Vučićevom nastupu u pobedničkoj izbornoj noći, prvoj u kojoj mu uz skute nije stajao Nebojša Stefanović, izgleda da je njemu savršeno jasno da parlament koji vrlo liči na jednopartijski nije baš ono što se očekuje od demokratske zemlje posvećene evrointegracijama i njenog lidera, poštovanog i na Zapadu i na Istoku.\nPrvo slavlje bez Nebojše: Sudeći po nastupu u izbornoj noći, prvoj u kojoj mu uz skute nije stajao Stefanović, izgleda da je i Vučiću jasno da parlament koji vrlo liči na jednopartijski nije baš ono što se očekuje od demokratske zemlje i njenog lidera\nIzgleda i da je iste večeri razmišljao o načinu za otklanjanje te neprijatnosti: sam je najavio mogućnost da na ponovljenim izborima u parlament uđe još neka partija. Glavni kandidat je lista Za kraljevinu Srbiju, koja je osvojila 2,68 odsto glasova, a možda bi nečemu mogli da se nadaju i Suverenisti (2,23) i Metla (2,15). Moguća je i neka vrsta koncentracione vlade u kojoj bi bili i predstavnici lista koje nisu prešle cenzus. Detalje nije saopštio, a mašta posmatrača proradila je nakon informacije da je na proslavi u SNS bio i Čedomir Jovanović (ovog puta njegova lista dobacila je do svega 0,31 odsto glasova).\nVučić nije ni naznačio odgovor na pitanje da li će u novoj vladi biti mesta za dosadašnjeg partnera, Ivicu Dačića i „opozicionara“ koji je već izrazio spremnost za koalicionu saradnju, Aleksandra Šapića. Niski start u kome se obojica nalaze, mogao bi potrajati, ne samo zbog planirane Vučićeve turneje (Moskva, Brisel, Vašington) već i zbog potrebe da se precizno odmere razlozi „za“ i „protiv“ razvrstavanja tih igrača na stranu vlasti, ili opozicije.\nPotreba da se stvori slika o parlamentu koji ima opoziciju nalagala bi da se za tu ulogu angažuju i jedan i drugi poslanički sastav. Ali, tu su i drugi faktori u računici: osim što valja podeliti odgovornost za važne odluke – onu vezanu za pregovore o Kosovu, pre svega – vreme je i za razmišljanje o skupljanju glasova za predsedničke i beogradske izbore koji se približavaju (a Šapić bi tu mogao imati dobre izglede). O Dačićevoj „ruskoj vezi“ da ne govorimo.\nNi cene nisu iste kao ranije. Jeste da je Dačić već obesmislio sopstveno obećanje da će podneti ostavku u slučaju da socijalisti ostvare lošiji rezultat nego na prošlim parlamentarnim izborima – time što se pozvao na veći broj poslaničkih mandata. Ali, činjenica je da se na konto SPS-a sada slilo nekoliko desetina hiljada glasova manje nego pre četiri godine (prošli put za SPS je glasalo 413.770, a sada je Dačić govorio o broju „između 350.000 i 370.000“).\n„Pobedili smo svuda gde smo gubili“\nSudeći po ratu koji se između SPS i SNS vodio u Surdulici, na primer, gde je socijalista Novica Tončev optuživao naprednjake da su „kupovali glasove i pretili isključenjem struje“, moguće je da se deo nekadašnjih birača SPS-a odlio ka naprednjacima i doprineo njihovom rekordu. Jer, iako se još od predsedničkih izbora 2017. govori o „početku Vučićevog kraja“, uvid u dosadašnje rezultate SNS prilično potvrđuje Vučićevu samohvalu: „Pobedili smo svuda gde smo gubili“.\nČinjenica da se SNS u osvajanju glasova služi apsolutno svim dozvoljenim i mnogim nedozvoljenim sredstvima, ne menja ishod – od početnih 940.659 sa izbora 2012, naprednjaci su 2014. dobili 1.736.920 a dve godine kasnije 1.823.147, da bi stigli do današnjih „više od dva miliona glasova“ (tačna cifra u utorak po podne nije bila poznata).\nMatematika je, dakle jasna: ako želi da promeni stanje u Srbiji, opozicija mora da dobije makar jedan glas više od SNS-a. I to pod uslovom da socijalisti pređu na njenu stranu (što bi se možda i desilo kada bi opozicija pokazala snagu).\nAli, umesto da shvati da su je građani, još jednom, simbolički „ujedinili“ – time što su je celu svrstali van parlamenta – opozicija se opet upustila u međusobne obračune. Trenutno je u toku prepucavanje da li je bojkot „uspeo“, što, naravno, tvrde pristalice tog bloka, ili je „kriv“ za to što u parlamentu nema nijednog zastupnika nezadovoljnih građana. I, naročito, nema nikoga ko zastupa „građanske vrednosti“.\nIpak, šta god tretiramo kao podatak o izlaznosti – onaj zvanični, ili procenu CRTA koja uračunava i efekat najvidljivijih pritisaka na birače – bojkot blok ima nekog osnova da veruje da je zauzeo poziciju ključne opozicije. Tačnije, da je zauzeo prostor na kome bi tek trebalo da izgradi nešto što bi moglo postati ozbiljna alternativa razmahanom autokrati, kome ni unapred garantovana jasna pobeda nije bila razlog da se suzdrži od uterivanja glasova štapom i šargarepom.\nNIKO NIJE OBESHRABREN\nS druge strane, poraz izbornih učesnika je, za neke, ne samo dramatičan, već i skup: liste koje su osvojile manje od jedan posto glasova moraće ili bi bar trebalo da vrate budžetski novac koji su koristili u kampanji. Odnosno, ako su ga koristili, a teško je zamisliti da nisu. Na tom spisku je, recimo, već pomenuta Jovanovićeva lista, ali i pompezno najavljena lista UDS (0,93 posto glasova), pokreti Levijatan (0,69) i „1 od 5 miliona“ (0,62), koalicija Nek maske padnu (0,23) i Narodni blok (0,27).\nIz tog ugla posmatrano, u daleko boljoj poziciji je Pokret slobodnih građana, za koji se – dobrim delom zahvaljujući procenama „Vučićevih agencija“ – verovalo da ima sigurnu ulaznicu za parlament. Pod živopisnim vođstvom Sergeja Trifunovića, PSG je dobacio do 1,52 odsto glasova – ipak više od Zavetnika (1,43) i Milana Stamatovića (1,1) ali manje od SRS (2,08).\nAli, i taj uspeh u odnosu na dvoje konkurenata sa dna liste je relativan - s obzirom na činjenicu da je na lokalnim izborima Stamatović briljirao u svojoj Čajetini, dok je PSG, u koaliciji sa strankama Borisa Tadića i Zorana Živkovića dobio (svega) 10,49 posto glasova u beogradskoj opštini Vračar. I moći će samo da posmatra šta rade naprednjaci, sa osvojenom apsolutnom većinom (49,94 odsto).\nNikog od njih to, naravno, nije obeshrabrilo, nateralo da razmišlja o povlačenju iz politike ili makar priznavanju napravljenih grešaka. Naprotiv, odmah su obećali da neće prestati da se bore, a Tadić je objasnio i da rešenje nije ni u kakvom opozicionom objedinjavanju, već u pravljenju jedne, velike stranke. I biće da je imao u vidu neku gradnju na temelju ruševina Demokratske stranke, koja je istog dana, u zemunskom Madlenijanumu, priređivala one otužne scene, idealne da politiku zgade i sve ređim preostalim entuzijastima iz građanskog dela Srbije.\nPrema preliminarnim rezultatima, na izborima za poslanike Skupštine Vojvodine, od devet prijavljenih izbornih lista, dominiraju naprednjaci (62,5 odsto glasova), a nisu prošle samo liste Čedomira Jovanovića i Muamera Zukorlića. Tu je i razlog zašto ne bi trebalo očekivati kraj karijere Vučićevog političkog oca, Vojislava Šešelja i njegovih sledbenika: SRS ima 3,3 posto glasova, sasvim dovoljnih za dalje egzibicije, kojima pogoduje i nacionalno mešoviti teren.\nSve ostalo je, manje-više, u okviru očekivanog - drugoplasirani je SPS-JS (10,83), SVM ima 10 posto, Vojvođanski front pet, POKS i Metla po 4,17 posto glasova. Izlaznost je, prema nepotpunim podacima, bila 51,45 posto.\nIskustvo kaže da je moguće da se neko naknadno prikloni naprednjacima i promeni odluku građana o tome ko će voditi opštinu. Jedno je sigurno – napore u tom pravcu naprednjaci više neće morati da ulažu u Paraćinu, gde su uspeli da osvoje 13 mandata više od Saše Paunovića, koji je taj grad vodio 16 godina.\nA dok opozicija nastavlja predizbornu raspravu o smislu bojkota, Vučić raste u očima svojih iskrenih simpatizera i koristoljubivih poltrona: posle Vladimira Putina, čiji je redovni postizborni gost, izgleda da će se, prema navodima medija, sresti i sa Donaldom Trampom.\nSvemu tome uprkos, teško je zamisliti da će, naročito kad se malo smiri trenutno povišena temperatura zbog očekivanog nastavka pregovora o Kosovu, biti moguće zanemariti činjenicu da znatan deo Srbije nema svoje predstavnike u Skupštini. Naročito zbog toga što se u tom, nereprezentovanom delu društva, nalazi i njegova kulturna elita, čija se reč, i nakon višegodišnjeg sveopšteg tonjenja, ponegde i čuje. Nešto će se morati pomeriti, pitanje je samo načina i i vremena.\nNade u brzo ponavljanje parlamentarnih izbora, ali pod drugačijim uslovima, za sada nisu dobile utemeljenje, ali nisu daleko ni predsednički i beogradski izbori. Ali, vreme za početak ozbiljnih priprema za tu borbu bilo je juče, a nema čak ni indicija da je u opozicionim redovima jasno da prava prilika za početak promena nisu predsednički, već beogradski izbori.\nJer, sve i da se opozicija nekako dogovori o jednom kandidatu, jasno je da bi ga propagandna mašinerija unakazila do mere u kojoj bi poslužio samo kao motivacioni faktor za izlazak naprednjačkih birača na izbore. Drastično manji odziv u Beogradu u odnosu na republički prosek (prema podacima RIK-a, na osnovu njihovog uzorka, do 18 časova u beogradskom regionu glasalo je samo 33,58 odsto birača) potvrđuje, međutim, procenu da naprednjaci više ne mogu da osvoje vlast u prestonici – pod uslovom da imaju protivnika koji, makar elementarno, zna šta radi.\nAktuelno stranačko mnoštvo to ne pokazuje, a gotovo da mu je nacrtano kojim putem da krene: da se objedini i da, preko istraživanja javnog mnjenja, upozna svoje potencijalne birače i njihove potrebe. A onda će shvatiti da priča o demokratiji i slobodi medija, koliko god važna bila, nije ono što obični ljudi stavljaju na prvo mesto. Tako započeto, dugo putovanje možda bi i dovelo do cilja.\nBitka za lokal još se vodila kad je NIN u utorak po podne odlazio u štampu: najpre je u Šapcu Nebojša Zelenović zatražio novo glasanje zbog brojnih nepravilnosti, a potom je, možda čak i u skladu sa uobičajenom metodom „iskrivljenog ogledala“ (mitingom na miting, štrajkom na štrajk) stigao i zahtev naprednjaka da se ponovo prebroje glasovi na Novom Beogradu. A do odluke o tim zahtevima, važi podatak da je SNS, nakon višegodišnjih bezuspešnih pokušaja, osvojio ključne opozicione tvrđave – Šabac i Paraćin, kao i beogradske opštine Vračar i Stari grad. Iz Šapca, doduše, zvanični rezultati nisu bili ni stigli, ali je, prema tvrdnji kandidata SNS za gradonačelnika Aleksandra Pajića, koju Zelenović u potpunosti osporava, lista SNS osvojila više od 30.000 glasova i trebalo bi da ima 38 od 69 odbornika u lokalnom parlamentu.\nPrema rezultatima Gradske izborne komisije, na koje se žalio Goran Vesić, pobedu u Novom Beogradu odnela je Šapićeva lista sa osvojenih 43 posto glasova i 23 mandata, dok je lista SNS osvojila 42 posto glasova i 22 mandata. Vesić je prethodno tvrdio da je SNS pobedio sa 42,98 posto glasova.\nIzvan naprednjačke (potpune) kontrole ostali su Čajetina, Ražanj, Surdulica, Beočin, Topola i Svilajnac, pokazali su nezvanični rezultati. U Čajetini je opet pobedila stranka Milana Stamatovića, koja je, u koaliciji sa DSS i PUPS, osvojila 61 odsto glasova. U Ražnju je pobedila grupa građana koju predvodi aktuelni predsednik opštine Dobrica Stojković (44,06 posto glasova). U Surdulici je tesno pobedila lista SPS (18 odbornika, naspram 17 iz redova SNS), a socijalisti su prvi i u Beočinu sa 4.170, ispred SNS-a sa 4.010 glasova, dok ostali nisu prešli cenzus.\nU Topoli, lista okupljena oko predsednika Skupštine opštine Dragana Jovanovića osvojila je 36,05 odsto glasova (SNS je bio drugi sa 32,89 posto). Svilajnac bi trebalo da vodi grupa građana okupljena oko aktuelnog predsednika opštine Predraga Milanovića, koja je osvojila 47 odsto glasova.


FZO RS: Pojednostavljena procedura vantjelesne oplodnje u doba pandemije virusa korona | BL Portal\nFond zdravstvenog osiguranja RS u pandemiji virusa korona, donio je još jednu odluku u korist osiguranika kada je u pitanju procedura vantjelesne oplodnje.\nNaime, ukoliko se zbog korone postupak vantjelesne oplodnje prekine, osiguraniku će se izdati novo rješenje za istu proceduru koja je i prekinuta zbog virusne infekcije.\nOvo je omogućeno izmjenom Pravilnika o sadržaju, obimu i načinu ostvarivanja prava na zdravstvenu zaštitu , a sve u cilju da se osiguranicima u pandemiji maksimalno olakša pristup i korišćenje zdravstvene zaštite, saopšteno je iz FZO RS.\nUgovor za pružаnje ove usluge osiguranicima Fonda zaključen je sa privatnom zdravstvenom ustanovom ”Medico's” iz Banjaluke. Jedna procedura košta oko 5.500 KM i podrazumijeva kompletnu proceduru – dijagnostiku, terapiju i sam postupak.\nInače, kada je u pitanju vantjelesna oplodnja, po ovom pravu Republika Srpska značajno prednjači u odnosu na Federaciju BiH, zbog čega smo imali slučajeve da građani Federacije žele da se prijave kod nas na osiguranje kako bi ostvarili pravo na vantjelesnu oplodnju. Takođe, maksimalno smo pojednostavili proceduru ostvarivanja ovog prava za osiguranike, jer u zemljama regiona osiguranici znatno teže i komplikovanije ostvaruju ovo pravo, uz mnogo više potrebne dokumentacije, nego što je slučaj kod nas. (Kod nas je potrebno priložiti prijedlog ginekologa i kopiju vjenčanog lista – ili ovjerenu izjavu da je par u vanbračnoj zajednici).\nU slučaju da se vantjelesna oplodnja ne može obaviti u Republici Srpskoj, uz mišljenje zdravstvene ustanove sa kojom Fond ima ugovor (”Medico's”), osiguranici mogu da ostvare pravo na refundaciju troškova vantjelesne oplodnje koju su uradili u nekoj od ustanova u inostranstvu, u skladu sa Cjenovnikom Fonda. Fond je još ranije našim aktom dodatno uredio ovu oblast, precizirajući u kojim slučajevima se odobrava refundacija troškova za postupke rađene izvan Srpske.\nPodsjećamo, da Fond porodiljama i trudnicama u potpunosti finansira zdravstvenu zaštitu za sve ono što spada u obavezno zdravstveno osiguranje, a osim toga, osiguranici su oslobođeni plaćanja participacije za sve preglede koji se tiču planiranja porodice. Od 2019. godine, između ostalog, finansiramo i lijek „utrogestan“ koji veliki broj trudnica koristi zbg čuvanja trudnoće i sprečavanja prijevremenog porođaja. Finansiranje vantjelesne oplodnje, kao i ova prava su konkretne mjere kojima Fond nastoji da pruži podršku pronatalitetnoj politici Republike Srpske.\nTags: FZO RS, proces, Republika Srpska, vantjelesna oplodnja